
ACTA APOSTOLICAE SEDIS 


COMMENTARIUM OFFICIALE 


ACTA PII PP. XII 


CONSTITUTIO APOSTOLICA 


FOMTIENENSIS 
(IMCHEUVENSIS) 


AB ARCHIDIOECESI FOMTIENENSI, IN MANCIURIANA REGIONE, TERRITORII PARS 
DISMEMBRATUR, EX QUA NOVA ERIGITUR EL CONSTITUITUR DIOECHSIS, SUB 
NOMINE ( IMCHEUVENSIS )), HIDEM METROPOLITANAE ECCLESIAB FOMTIB- 
NENSI SUFFRAGANEA. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ne Sacri Pastores, in regionibus praesertim Missionalium curis 
adhuc concreditis, in suo pastorali munere obeundo nimio graventur one- 
re solet apostolica Sedes Dioeceses territorio ac fidelium numero redun- 
dantes in partes dividere et novas exinde constituere dioeceses aliis con- 
credendas Antistitibus. Quod quidem peragendum modo visum est in ar- 
chidioecesi Fomtienensi in Manciuriana regione, in qua sodales Societa- 
tis Parisiensis Missionum ad exteras gentes diuturnos efficacesque expen- 
dunt labores. 

De consilio itaque venerabilium Fratrum Nostrorum §S. R. E. Car- 
dinalium S. Congregationi de Propaganda Fide praepositorum, attento 
quoque venerabilis Fratris Antonii Riberi, Archiepiscopi titularis Da- 
rensis et Apostolici in Sinis Internuntii, favorabili voto, omnibus ma- 


12 - Acta, vol. XVII, n. 3. — 25-2-950. 


+ 
¥ 
A 
ip 


170 Acta Apostolicae Sedis - Commentarium Officiale 


ture perpensis, certa scientia et de apostolicae Nostrae potestatis ple- 
nitudine, ab Archidioecesi Fomtienensi territorii partem dismembra- 
mus, civiles complectentem provincias de Haiskan, Taian, Pechen, Pan- 
shan, Haicheng, Ying-kow, Kaiping, Fuhsien; atque ita avulsum terri- 
torium in novam erigimus et constituimus dioecesim, quam a principe 
Praefecturae urbe de Ying-kow, IMCHEUVENSEM nuncupandam decerni- 
mus, atque praefatae Societati Parisiensi Missionum ad exteras gentes 
curis concreditam volumus, ad Nostrum tamen et Apostolicae Sedis be- 
neplacitum.. 

Huius autem novae Dioecesis episcopalem sedem in praefata Ying- 
kow urbe, a qua Dioecesis ipsa nomen mutuatur, statuimus, quam igi- 
tur ad civitatis episcopalis fastigium extollimus. Episcopi vero sedem 
in ecclesia in eadem urbe exstante figimus, quam ad Cathedralis Ecclesiae 
gradum et dignitatem evehimus, eique propterea et Imcheuvensibus pro 
tempore Episcopis omnia tribuimus iura, privilegia, honores, insignia, 
favores et gratias, quibus ceterae Cathedrales Ecclesiae earumque Prae- 
sules iure communi fruuntur et gaudent, illosque item iisdem adstrin- 
gimus oneribus et obligationibus, quibus ceteri adstringuntur. 

Novam hanc dioecesim suffraganeam constituimus Metropolitanae 
Ecclesiae Fomtienensi, cuius Archiepiscoporum metropolitico iuri Epi- 
scopos pro tempore Imcheuvenses subiicimus. 

Quum autem praesentis temporis adiuncta haud permittant quomi- 
nus in ista Imcheuvensi dioecesi Canonicorum Capitulum modo insti- 
tuatur, indulgemus ut interim, pro Canonicis, Consultores diocesani 
ad iuris tramitem eligantur et adhibeantur. 

Ad novae insuper istius dioecesis stabilitatem tuto ac firmiter pro- 
curandam mandamus ut Seminarium pro iuvenum institutione in spem 
Ecclesiae succrescentium, quam primum fieri poterit, iuxta normas a 
S. Congregatione de Propaganda Fide praescriptas erigatur. 

Quod autem attinet ad eiusdem Dioecesis regimen et administratio- 
nem, ad Vicarii Capitularis seu Administratoris, sede vacante, electio- 
nem, ad clericorum et fidelium iura et onera aliaque huiusmodi, ser- 
vanda iubemus quae sacri canones praescribunt. Quoad vero ad clerum 
peculiariter spectat, statuimus ut simul ac hae Litterae Nostrae ad 
executionem mandatae fuerint, illi clerici Dioecesi censeantur adscripti, 
in cuius territorio legitime degunt. 

Episcopalem mensam constituent praeter fidelium oblationes et Cu- 
riae emolumenta, rata pars bonorum archidioecesis Fomtienensis a qua 

nova Dioecesis dismembrata est, atque subsidia, a Pontificio Opere a 
Fidei Propagatione eidem Dioecesi latura. 

Volumus denique ut a cancellaria Archidioecesis Fomtienensis om- 
nia documenta et acta, novam Dioecesim Imcheuvensem eiusque clericos 
et fideles respicientia, quam primum fieri poterit, huius tradantur can- 
eellariae, ut in eius archivo diligenter asserventur. 

Ad quae omnia ut supra disposita et constituta executioni mandanda 
venerabilem quem supra diximus Fratrem Internuntium Apostolicum in 
Sinis deligimus, vel illum qui in executionis actu eidem Internuntia- 
turae praefuerit, eique propterea necessarias et opportunas tribuimus 
facultates, etiam subdelegandi ad effectum de quo agitur, quemlibet vi- 
rum in ecclesiastica dignitate constitutum, eique onus facimus authen- 
ticum peractae executionis actorum exemplar ad S. Congregationem de 
Propaganda Fide quamprimum transmittendi. 

Praesentes autem Litteras et in eis contenta quaecumque, etiam ex 
eo quod quilibet quorum intersit, vel qui sua interesse praesumant, etiam 
si specifica et individua mentione digni sint, auditi non fuerint, vel prae- 

amissis non consenserint, nullo unquam tempore de subreptionis, vel 
obreptionis aut nullitatis vitio, seu intentionis Nostrae, vel quolibet 
alio, licet substantiali et inexcogitato, defectu notari, impugnari, vel in 
controversiam vocari posse, sed eas, tamquam ex certa scientia ac pote- 
statis plenitudine factas et emanatas, perpetuo validas exsistere et fore, 
suosque plenarios et integros effectus sortiri et obtinere, atque ab omni- 
bus ad quos spectat inviolabiliter observari debere ; et, si secus super his 
a quocumque, quavis auctoritate, scienter vel ignoranter contigerit at- 
tentari, irritum prorsus et inane esse ac fore volumus et decernimus, non 
obstantibus, quatenus opus sit, regulis in synodalibus, provincialibus, 
generalibus universalibusque Conciliis editis, generalibus vel speciali- 
bus Constitutionibus et Ordinationibus Apostolicis et quibusvis aliis 
Romanorum Pontificum, Praedecessorum Nostrorum, dispositionibus ce- 
terisque contrariis, etiam speciali mentione dignis, quibus omnibus per 
praesentes derogamus. Volumus denique ut harum Litterarum transum- 
ptis, vel excerptis etiam impressis, manu tamen alicuius notarii publici 
subscriptis, ac sigillo viri in ecclesiastica dignitate vel officio constituti 
munitis, eadem prorsus tribuatur fides, quae praesentibus Litteris tri- 
bueretur, si ipsaemet exhibitae vel ostensae forent. Nemini autem hanc 
paginam dismembrationis, erectionis, constitutionis, concessionis, sub- 
iectionis, statuti, mandati, delegationis, derogationis et voluntatis No- 
strae infringere vel ei contraire liceat. Si quis vero id ausu temerario 

attentare praesumpserit, indignationem omnipotentis Dei ac beatorum 
Apostolorum Petri et Pauli se noverit incursurum. 

Datum Romae apud S. Petrum, anno Domini millesimo nongente- 
simo quadragesimo nono, die decimaquarta Iulii mensis, Pontificatus 
Nostri anno undecimo. 

Pro 8S. R. E. Cancellario 


F. Card. MARCHETTI SELVAGGIANI P. Card. FUMASONI BIONDI 
S. Collegit Decanus. S. 0. de Propaganda Fide Praefectus. 


Arthurus Mazzoni, Proton. Apost. 


Vincentius Bianchi Cagliesi, Proton. Apost. 
Loco #4 Plumbi 


Reg. in Canc. Ap., vol. LXXVIII, n. 18. - Ai. Trussardi. 


LITTERAE APOSTOLICAE 
I 


AD TITULUM ET DIGNITATEM BASILICAE MINORIS EVEHITUR PAROECIALIS EC- 
CLESTIA B. MARIAE V., ( SALUS INFIRMORUM », IN OPPIDO ( POCOS DE CAL- 
DAS )) GUAXUPENSIS DIOECESIS EXSTANS. 


PIUS PP. XII 


Ad perpetuam rei memoriam. — Filialis christifidelium pietas et te- 
nerrimus amor erga dulcissimam Virginem Mariam effecit ut Dei ho- 
minumque Mater plurimis et pro locorum et temporum varietate diver- 
sis appellativis invocaretur. Ex iis vero invocationibus, quae praesertim 
in Litaniis Lauretanis continentur, titulus « Salus Infirmorum ) magis 
refert exsulum Hevae filiorum, qui in hac lacrimarum valle tam saepe 
aerumnis gravati et multiplicibus obnoxii infirmitatibus, fiduciam in 
Eam, quae etiam Spes nostra tam proprie vocatur. Nil mirum proinde 
si multa sint ubique sacrae imagines, altaria, aediculae, templa, quae 
in honorem Beatae Mariae Virginis, « Salus Infirmorum » dictae, inve- 
niuntur. Inter quae adnumeranda est etiam perpulchra paroecialis ec- 
clesia, quae exstat in loco v. « Pocos de Caldas », intra fines dioeceseos 
Guaxupensis, in Ditione Brasiliana, quaeque sacra aedes lusitana lingua 
« Nossa Senhora de saude » appellatur. Sicut Nobis relatum est, ad me- 
moratum locum, qui est medius regionis, ob aéris salubritatem et aqua- 
rum calentium fontes, quas nomen ipsum loci indicant, turbae multae, 

ex finitimis etiam regionibus, valetudinis causa convenientes, ad tem- 
plum, quod diximus, precaturae accedere consuescunt. Quapropter floret 
ibidem quam maxime religio et erga Sanctissimum Eucharistiae Sacra- 
mentum assiduus cultus uberrimos spirituales fructus praesefert. Am- 
plitudine ac magnificentia eminet templum ipsum, structura, quai vo- 
cant romanam modernam, aedificatum, et eidem clerus addictus est 
sufficiens et aptus ad sacras functiones ea, qua par est, sollemnitate et 
eo, quo debetur, decore perfungendas. Ut autem erga Sanctissimam Dei 
Genitricem, quae potentissimo maternoque Suo patrocinio fidelium tam 
animae quam corporis infirmitatibus levamen afferre et medicinam prae- 
stare non desinit, pietas ac devotio in dies augeatur, Clerus, Ordo, Po- 
pulusque memorati oppidi enixas Nobis adhibuerunt preces ut praefa- 
tam paroecialem ecclesiam titulo, dignitate ac privilegiis liturgicis 
Basilicae Minoris exornare dignaremur. Quibus votis, Venerabilis Fra- 
tris Hugonis Bressane de Raujo, Guaxupensium Episcopi, suffragio 
roboratis, et a dilecto filio Salvatore Natucci, Fidei Promotore Generali, 
Nobis relatis, cum benigne concedere decreverimus, certa scientia ac 
matura deliberatione Nostris, deque Apostolicae Nostrae potestatis ple- 
nitudine, praesentium Litterarum vi perpetuumque in modum, memo- 
ratam Ecclesiam paroecialem Beatae Mariae Virginis Salutis Infirmo- 
rum, in oppido vulgo Pogos de Caldas, intra fines dioe.esis Guaxupensis, 
positam, titulo ac dignitate Basilicae Minoris afficimus ac decoramus, 
cum omnibus iuribus ac privilegiis rite competentibus. Contrariis qui- 
buslibet minime obstantibus. Haec edicimus, statuimus, decernentes 
praesentes Litteras firmas, validas atque efficaces iugiter exstare et per- 
manere suosque plenos atque integros effectus sortiri et obtinere ; illisque 
ad quos pertinent seu pertinere poterunt, nunc et in posterum, plenissime 
suffragari; sicque rite iudicandum esse ac definiendum ; irritumque ex 
nunc et inane fieri si quidquam secus, super his, a quovis, auctoritate 
qualibet, scienter sive ignoranter attentari contigerit. 

Datum Romae, apud S. Petrum, sub anulo Piscatoris, die 11 mensis 
Augusti, anno MCMXLVIII, Pontificatus Nostri decimo. 


De speciali mandato Sanctissimi 
Pro Domino Cardinali a secretis Status 


IoaANNES Bapr. MONTINI, 
Substitutus Secr. St. 

II 


BEATA MARIA VIRGO A @ VALLEVIRIDE )) CIVITATIS AC DIOECESIS ALGHERIENSIS 
PATRONA CAELESTIS AEQUE PRINCIPALIS DECLARATUR. 


PIUS PP. XII 


Ad perpetuam rei memoriam. — Augustissimam coeli Reginam, 
gratiarum omnium apud Deum sequestram, miserentissimam exsulum 
Hevae filiorum consolatricem, in universo catholico orbe, hac lacrima- 
bili malorum tempestate, a christifidelibus intentiore semper affectu 
diligi et maiore in dies veneratione coli, solacium Nobis affert quam 
maximum. Et révera non possumus sincero haud affici gaudio cum vi- 
deamus Venerabiles Fratres Episcopos, utrumque Clerum, saepe Natio- 
num et Civitatum ipsos Moderatores, Optimates et cuiusque generis et 
condicionis populos iugiter nobiliterque inter se certantes, qua stu- 
diosiore possint cura, hac, quae feliciter appellata fuit, hora Mariae. 
Eidem obsequia tribuere, vota et preces offerre, in Eius honorem templa 
et altaria erigere aut decorare, pompas saepe sollemnissimas ducere, ad 
Marialia celebriora Sanctuaria peregrinationes frequentes suscipere. 
Quod autem huius temporis proprium est et in more Christianorum 
novum: in omnibus fere dioecesibus, praesertim Italiae, Beatissimae 
Virginis Imagines, sculptae sive pictae, per urbes, oppida, pagos, vicos, 
triumphantium more, ducuntur, supplicationes triduanae quandoque 
novendiales in singulis locis indicuntur, sacris excursionibus civitates, 
oppida, rura lustrantur, ad Sanctissimam Eucharistiam sumendam fre- 
quentissimi fideles accedunt. Quod quidem factum pro parte fuisse 
etiam in dioecesi Algheriensi comperimus ex testimonio Ven. Fratris 
Episcopi Adulphi Ciuchini, qui Nobis retulit apud suos fideles in ma- 
xima veneratione esse Beatissimam Virginem a « Valleviride », vulgo 
« di Valverde », nuncupatam a loco in quo exsurgit sacra Aedes Deo in 
honorem eiusdem Virginis Mariae dicata, non amplitudine sed archite- 
ctura insignis, et cuius AJtare Decessor Noster rec. me. Pius Pp. VII, 


per similes Apostolicas litteras sub annulo, die x1m Februarii anno 
MpCcCXVIII datas, privilegiatum in perpetuum pro defunctis declaravit. 
Ad hoc templum Algherienses cives et incolae totius diocesis, a saeculis, 
peregrinorum more, frequentes sxepe convenire solent, potentissimae 
Matris Dei opem numquam frustra impetraturi. Quae populi pietas 
mirabiliter crevit ex quo, superiore anno, Sacra Beatae Virginis Imago 
a Suo Sanctuario Vallisviridis per singula dioeceseos oppida et Paroecias 

sollemni pompa deducta, seu, ut aiunt, « peregrinata )» quodammodo 
est, obviam Ei undique occurrentibus, Episcopo praeeunte, una cum 
Sacerdotibus et fidelibus, ipsis municipiorum Moderatoribus. Quem 
Sanctissimae Deiparae triumphum conclusit sollemnis memoratae Ima- 
ginis coronatio, ex concessione Capituli Patriarchalis Basilicae Vatica- 
nae, in Templo Cathedrali Algheriensi peracta. Exinde flagrans Epi- 
scopi, Cleri, populique universi votum ut Beatissima Virgo a Valle- 
viride Patrona aeque principalis una cum Sancto Michaéle Archangelo, 
civitatis et diocesis Algheriensis eligeretur. Cui voto, a Ven. Fratre Cle- 
mente S. R. E. Cardinali Micara, Episcopo Veliterno, Sacrae Rituum 
Congregationis Praefecto Nobis patefacto, ultro libenterque respondere 
volentes, certa scientia ac matura deliberatione Nostra deque Apostolicae 
Nostrae potestatis plenitudine, praesentium Litterarum tenore, perpe- 
tuumque in modum, Beatissimam Virginem Mariam a Valleviride Pa- 
tronam aeque principalem ac Sanctum Michaélem Archangelum civitatis 
ac dioecesis Algheriensis eligimus, constituimus, declaramus, omnibus 
et singulis privilegiis liturgicis adiectis, quae Patronis dioecesium prin- 
cipalibus rite competunt. Contrariis quibuslibet nihil obstantibus. Haec 
edicimus, decernentes praesentes Litteras firmas validas atque efficaces 
iugiter exstare ac permanere; suosque plenos atque integros effectus 
sortiri et obtinere; illisque ad quos spectant, seu spectare poterunt, 
plenissime suffragari ; sicque rite iudicandum esse ac definiendum ; irri- 
tumque ex nunc atque inane fieri si quidquam secus, super his, a quovis, 
auctoritate qualibet, scienter sive ignoranter attentari contigerit. 

Datum Romae, apud S. Petrum, sub anulo Piscatoris, die xxv mensis 
Martii, anno MCMXLIX, Pontificatus Nostri undecimo. 


De speciali mandato Sanctissimi 
Pro Domino Cardinali a secretis Status 


IOANNES Bart. MONTINI, 
Substitutus Secr. St. 


. 

III 


VENERABILIS DEI FAMULUS VINCENTIUS PALLOTTI, SACERDOS ROMANUS, FUN- 
DATOR SOCIETATIS APOSTOLATUS CATHOLICI, BEATUS RENUNTIATUR. 


PIUS PP. XII 


Ad perpetuam rei memoriam. -— Ineffabilis et amantissima Dei be- 
nignitas vere apparuit eo quod licet Romanae et Catholicae Ecclesiae 
Episcopo in rutilans Beatorum agmen hodie referre tam praeclarum vi- 
rum apostolicum, qui, magis quam terrena patria, Nobiscum communi, © 
fidei sinceritate, caritatis ardore, omniumque animarum iuvandarum fla- 
grantissimo studio vere et recte Romanus fuit, cuique laudi summae erat 
potius quam antiquis pro Christo et Ecclesia facere ac pati fortia. Ipse 
enim Summi et Aeterni Sacerdotis Iesu, qui quodammodo in suo Vicario 
Romanus esse voluit, assecla fuit et minister, omnibus fidelibus omni tem- 
pore in exemplum adducendus, cuiusque nomen et gesta Nosmet Ipsi a 
prima iuventute a parentibus et praeceptoribus comperimus venerabundi. 
Nec minus Nobis Divinae Bonitatis arrisit humanitas, cum Ven. Servi 
Dei Vincentii Pallotti sollemnia Beatificationis liceat celebrari in ipso 
initio Sancti et Universalis Iubilaei, quod promulgantes, omnium homi- 
num ad caelestis Patris domum et ad hanc Petri Sedem, unum securita- 
tis perfugium, reditum, atque hum: 1i generis peccatorum plenissimam 
remissionem iterum atque iterum + mus auspicati. Et revera videtur 
Nobis ipse Venerabilis Sacerdos, cuiiis piissimae mortis hoc ipso die sae- 
cularis agitur memoria, verbo et exemplo, nunc magis quam cum vive- 
ret, inter praedicatores et poenitentiarios Sancti Iubilaei primas partes 
habere, omnes cuiusvis aetatis, condicionis, generis homines ad hanc 
Almam Urbem, Christianorum communem patriam, impensius quam Nos- 
met Ipsi vocare et in Portam Sanctam quasi in ianuam compellere Para-- 
disi. Haec fuit enim firmissima voluntas et constans studium Venerabi- 
lis Servi Dei Vincentii Pallotti, « Romani Cleri » — quem diximus — 
« decus et ornamentum ». In ipsa media Urbe natus est a. MDCCXCV, a 
Petro Paulo, domo S. Georgii Cassiae, in dioecesi Nursina, et a Maria 
Magdalena De Rossi Romana, tertius e decem filiis, quibus Deus bene- 
dixit christianas nuptias horum coniugum, in exemplum merito pro- 
ferendorum, quibus non deerat nec generis nobilitas nec copia rei 
familiaris. Postridie in Basilica Paroeciali S. Laurentii in Damaso 
baptizato, tria puerulo indita sunt nomina quae vere fuerunt omina 
laeta: Vincentius, Aloisius, Franciscus. Victurus enim Noster erat 

mundum et eius principem diabolum, et Vincentium a Paulo praeser- 
tim, christianae caritatis heroém, pressius imitaturus: Angelicum iuve- 
nem puritatis laude aequaturus, Franciscum pauperem et humilem sibi 
in exemplum propositurus erat. A parentibus, quorum ipse, cum alter 
post alterum ad superos evolasset, amplissimum elogium fecit, in viam 
salutis deductus est et ad omne opus bonum instructus, ita ut brevi 
tempore, indolem sortitus bonam, praecipuas virtutes exercere coeperit. 
In deliciis enimvero habuit, magis quam suae aetatis iocis et nugis va- 
care, frequentes et fervidissimas preces effundere, sive domi sive in 
variis Urbis templis, praesertim S. Mariae «in Vallicella », ad Sepul- 
chrum 8. Philippi Nerii, cuius vestigia tam prope erat pressurus. Ad 
Sacram Synaxim frequentius quam tunc communis mos erat, et studio 
ardentiore quam aetas ferebat, accedere consuevit, et Beatissimam 
Virginem Mariam, cuius Immaculatam Conceptionem, ante dogmatis 
definitionem, piissima genetrice suadente, colere coepit, cuiusque Ima- 
ginem a « Divino Amore » secum erat semper et ubique laturus, arden- 
tissimo amore diligebat, ita ut, serius, iam Sacerdotio auctus, cum Ea 
mysticas nuptias, Divino afflante Spiritu, celebrare non dubitarit. Tenera 
et omni culpa vacua membra flagellis caedere, aliisque poenis affligere 
mox didicit et carnis desideria forti animo cohibere. Quae omnia tam 
eximio adolescenti maximam aestimationem et amorem peculiarem com- 
paraverunt. A natura, ut ferunt nonnulli eius vitae scriptores, sortitum 
fortem et acrem animum, divinae gratiae motibus oboediens, mansue- 
tudine et humilitate temperavit, constans tamen iugiter in proposito 
et fortis in adversitatibus persistens. In Clericorum Regularium a 
Scholis Piis, ad S. Pantaleonis, primo in disciplinam traditus, licet 
condiscipulos omnes virtute, caritate praesertim in pauperes, facile 
superaret, tamen ingenio ipsis multo erat inferior. Praeceptoribus et 
matre hortantibus, per novem dies Divino Spiritu enixe invocato, lumen, 
quasi e coelo delapsum, piissimi adolescentis penetravit intellectum et 
ita illustravit ut postea in Romano Sapientiae Archigymnasio huma- 
nitatis studiis atque litterarum semper excelleret, maximam consecutus 
laudem multaque sortitus praemia. Quae de Iesu adolescente in Naza- 
rethana domo degente dicit Evangelium : Ipsum nempe crevisse « aetate, 
doctrina et gratia apud Deum et homines », in Vincentium vere transferri 
possunt. Sed iam tunc in eo apparebat peculiaris animi quaedam inge- 
nita natura ad apostolatum, nam, quum, aestivo tempore una cum 
familia, feriandi causa, Tusculum se contulisset, ibi in deliciis habebat 
pueros et adolescentes, ruricolas praesertim et pauperes, ad se vocatos, 
ad Mariale Rosarium recitandum piasque laudes concinendas invitare 

eosque catechesim docere, munusculis cibis, quibus ipse abstinebat, do- 
nare aliisque exemplis caritatis et humilitatis, si aetatem spectes, verae 
heroicae, illos instituere. Merito de hoc Servo Dei verba Isaiae Pro- 
phetae, quae refert S. Matthaeus Evangelista, dici etiam possunt: 
« Ecce puer meus, quem elegi, dilectus meus, in quo bene complacuit 
animae meae» (Is. 3, 17; Matth. 12, 18). Cum floreret et flagraret 
iuventus, florebat et flagrabat anima Deo tam dilecta. Ob suam erga 
S. Franciscum Assisiensem, cuius etiam nomen gerebat, peculiarem 
devotionem, forsan a patre, qui ex seraphica Umbriae regione Romam 
venerat, veluti familiae hereditate acceptam, quindecim annos natus, 
inter Sodales Capulatos cooptari cupiebat; at, valetudinis causa pro- 
hibitus, clero saeculari nomen dedit, ecclesiasticum habitum induens. 
Studiorum curriculo magna cum laude exacto et Sacrae Theologiae ac 
Philosophiae Doctor renuntiatus, simulque « Magister » linguae Graecae 
electus, ne scientia, qua pollebat, virtuti esset detrimento, humilitati- 
exercendae mirifice studuit, exclamans: « Destruatur tota vita mea et 
Vita Christi sit vita mea! ». Anno Mpcccxvill Sacerdotio tandem, ut 
ardentissime optaverat, auctus, postridie, in festo Augustissimae Trini- 
tatis, Tusculi, in ecclesia Ssho Nomini Iesu dicata, propinquis, amicis, 
iuvenibus praesertim gestientibus, primum Sacrum fecit. Romam re- 
versus, maiore in dies erga Deum et proximum caritate flagrans, Beato 
Caspari Del Bufalo, verbi Dei praeconi quam maxime studioso, socium 
se adiunxit ad Christifidelium erga Pretiosissimum Sanguinem Domini 
Nostri Iesu Christi pietatem excitandam. Nullus fuit hominum coetus, 
cui studio et industria hic vere mirabilis Dei administer, salutiferam 
operam suam non praestiterit: adolescentes studio dediti, e quorum 
numero fuerat, scilicet qui ad S. Mariae v. « del Pianto » convenire sole- 
bant; iuvenes operarii et artifices quibus vespertinas scholas patere 
voluit, ut christianam doctrinam pernoscerent simulque preces effun- 
derent ; nobiles et milites quorum, in sacro recessu collectorum, in sacello 
Ianiculi montis, spiritualia quae dicuntur exercitia, saepe moderatus 
est; pueri et adolescentes pauperes et omni ope destituti, quos, munifi- 
centia Leonis XII, Decessoris Nostri, fel. rec., ad Thermas Diocletia- 
nas congregatos, agricultura in agro Romano, novis invectis conformi 
artibus, instituendos curavit; egeni et senio confecti qui in hospitio 
a S. Galla nuncupato, gratuito excipiebantur et alebantur. Aegrotos 
in nosocomiis, praesertim a S. Spiritu, et in domibus degentes, assidue 
visitavit ; custodia detentis et capite multatis praesto fuit; puellis pe- 
riclitantibus asylum aperuit, perditas ad bonam frugem revocavit, 
iuvenes in sortem Domini vocatos praesertim qua Magister pietatis 

in Nostro Pontificio Seminario Romano, nec non a confessionibus Col- 
legiorum Urbani de Propaganda Fide, Scotorum, Hibernorum, Graeco- 
rum et Anglorum, in viam perfectionis induxit et apostolico suo studio 
in animarum salutem provehendam imbuit. Haec Ven. Servi Dei vere 
mirabilis industria et navitas; haec maxima et indefessa sollicitudo 
de aeterna salute omnium hominum omnimode procuranda, illum aptis- 
simum Divinae Providentiae instrumentum effecerunt ad Opus insti- 
tuendum, quod Vincentii Pallotti proprium et peculiare signum futurum 
erat: nempe Societas Apostolatus Catholici, etiam Pia Societas Missio- 
nis per aliquot annos vocata, quae tribus constat ordinibus, Sacerdotum 
et Fratrum Coadiutorum, Sororum, quibus domorum a caritate regimen 
committitur, laicorum denique utriusque sexus, qui data opera aut 
saltem precibus ad propositum Societatis assequendum auxilium prae- 
stant et qui veluti Tertiarii nonnullorum Ordinum Religiosorum sunt 
habendi. Haec Societas anno MDCCCXXxXv instituta «ad infinitam Dei 
gloriam, ad destruendum peccatum, ad salvandas animas », ut verbis 
ipsius fundatoris utamur, Immaculatam Dei Matrem, Apostolorum Re- 
ginam, tamquam peculiarem caelestem patronam invocat, Romano Pon- 
tifici perfectissimam oboedientiam profitetur et augmentum, tutelam et 
propagationem catholicae Fidei et caritatis sibi proponit. Eadem Socie- 
tas, Deo favente, inter magnas difficultates et plurimas impugnationes 
tot, et talia suscepit incrementa ut brevi tempore per universum orbem 
catholicum se diffunderet et hodie vigeat et floreat ubique, fructus affe- 
rens uberrimos. In plurimis vero ex « laicorum ordine ad adiutricem 
Ecclesiasticae Hierarchiae praestandam operam advocandis rectisque 
normis componendis »), sicut dixit Decessor Noster rec. mem. Pius Pp. XI 
et Nos nuper scribere non dubitavimus, « Actionis Catholicae », quae 
nunc dicitur, quasi miles antesignanus vere et proprie habendus est. 
Cuius societatis naturam et propositum Vincentius Pallotti quodam- 
modo voluit in perpetuum patefieri per sollemne Dominicae Epiphaniae 
Octiduum, quod anno mpcccxxxvi in Templo S. Andreae vulgo « della 
Valle » hac Alma in Urbe instituit et quo perdurante per Verbi Dei in 
omnibus fere linguis praedicationem atque Divini Sacrificii sive latina 
sive orientali liturgia quotidianam celebrationem, a Purpuratis Ecclesiae 
Patribus, Sacrorum Antistitibus, Religiosis cuiusque Ordinis Sodalibus, 
Alumnis Seminariorum et Collegiorum Urbis, unitas et universitas Ca- 
fholicae Ecclesiae quotannis celebratur et a Deo imploratur. Huic Apo- 
stolicae Sedi, iniquissimis temporibus, quibus eiusdem sacra iura laede- 
bantur, libertas negabatur, officia impediebantur, addictissimus fuit. 
De Decessore Nostro immortalis memoriae Pio VII, in vincula coniecto 

et in exsilium inique pulso, etsi adolescens, doluit quam maxime. Leo- 
ni XII, Gregorio XVI, Pio IX, qui salutari et validissima eius opera in 
rebus etiam difficillimis usi sunt, carissimus fuit, pro exaltatione San- 
ctae Ecclesiae et Christi Vicarii incolumitate et triumpho fervidissimas. 
preces effundens et sanctissimam atque meritis plenam vitam Deo offe- 
rens. Prophetiae et spirituum discretionis dono locuples factus, animas: 
quamplurimas ad christianae perfectionis fastigium duxit, multaque, 
etiam dum viveret, feruntur eius intercessione patrata prodigia. Labo- 
ribus fractus et potius caritatis ardore quam morbo consumptus, ad 
Ssmhi Salvatoris in Unda, in paupere domo in qua tamen Societatis suae 
solida fundamenta iecerat, piissime obiit pervesperi diei vigesimi secundi 
mensis Ianuarii, anno MpcccL. Demortui corpus, post triduum, quo per- 
durante Romanorum civium omne genus turba, moerens, orans et vene- 
rabunda, plurima convenerat, in humili sepulcro, intra ambitum dictae 
Ecclesiae conditum est, ubi ad hos usque dies permanet. Quem autem 
Sanctum, dum inter mortales versabatur, et magis illico post mortem 
omnes ducebant et vocabant, decursu temporis fama universa proclama- 
vit, praesertim cum, ut passim ferebatur, eius invocato nomine, multa 
et conspicua Deus miracula patraverit. Unde omnium, suorum in primis 
spiritualium filiorum, Romanorum Sacerdotum atque fidelium, magis 
in dies ardens votum, ut Vincentius Pallotti Apostolica auctoritate 
imitandus proponeretur et Sanctorum gloria quam citius afficeretur. 
Unde factum est ut, duobus tantum transactis annis ab obitu Servi 
Dei, Constantinus Patrizi, Cardinalis in Urbe Vicarius, processum, 
quem informativum vocant, inchoaverit et Leo XIII, rec. mem., Deces- 
sor Noster, anno MDCCCLXxXxvi1 Causae introductionem sua manu si- 
gnaverit. Anno vero MCMXXXI Pius Pp. XI sollemni Decreto Sacri Con- 
silii legitimis ritibus cognoscendis Ven. Servi Dei Vincentii Pallotti 
virtutes tam theologales quam cardinales heroicum attigisse fastigium 
sanxit. De duobus dein miraculis, quae, Dei Famulo deprecante, divi- 
nitus patrata ferebantur, primum in Congregatione antepraeparatoria 
deinceps in praeparatoria, denique in generali conventu coram Nobis 
habito, quaestione agitata, rebus omnibus acerrimo iudicio investi- 
gatis, die xxvir mensis Novembris superiore anno MCMXLIX proposita 
miracula constare, ulteriusque propterea in casu procedi posse declara- 
vimus. Cum proinde nihil, secundum sacri fori instituta, iam superesset, 
nisi ut Patres Cardinales Sacris tuendis Ritibus praepositi, ceterique 
de more consulendi rogarentur, num tuto procedi posse censerent ad 
sollemnem Venerabilis Dei Famuli beatificationem, in generalibus Co- 
mitiis, quae die v1 Decembris praeteriti anni coram Nobis habita sunt, 

tum iidem 8. R. E. Patres Cardinales, tum qui aderant Praelati et Con- 
sultores, sententiam affirmativam, consensu unanimi, dixerunt. Nos vero 
in re tanti momenti aperire Nostram mentem cunctati sumus, donec 
enixis precibus supernum antea lumen posceremus. Quod quidem cum 
fecissemus, die XI eiusdem mensis et anni MCMXLIX, religiosissime litato 
Eucharistico Sacrificio, adstantibus Venerabili Fratre Nostro Clemente 
S. R. E. Cardinali Micara, Episcopo Veliterno, Sacrae Rituum Con- 
gregationis Praefecto et Causae relatore, necnon Ven. Fratre Alfonso 
Carinci, Archiepiscopo titulo Seleuciensi in Isauria, eiusdem Congre- 
gationis a secretis et dilecto filio Salvatore Natucci, Fidei Promotore 
Generali, sollemniter ediximus tuto procedi posse ad sollemnem Vene- 
rabilis Servi Dei Vincentii Pallotti beatificationem. Quae cum ita sint, 
precibus permoti plurimorum S. R. E. Purpuratorum Patrum et Epi- 
scoporum, necnon, in primis, Moderatorum eorumque omnium qui salu- 
tiferae Societati Apostolatus Catholici addicti sunt, ut huic Almae 
Urbi Nostrae, quae tot cives suos inter coelites adnumerat et veneratur, 
novum proponamus christianarum et sacerdotalium virtutum praecla- 
rissimum exemplar, novumque tribuamus caelestem, amantissimum tu- 
torem, auctoritate Nostra apostolica, concedimus ut idem Venerabilis 
Vincentius Pallotti, presbyter, Fundator Societatis Apostolatus Catho- 
lici, Beati nomine in posterum nuncupetur, eiusque corpus et lipsana, 
seu reliquiae, publicae venerationi proponantur, non tamen in sollem- 
nibus supplicationibus deferenda ; itemque permittimus ut eiusdem Dei 
Famuli imagines radiis decorentur. Praeterea eadem Nostra auctoritate 
concedimus ut de eo quotannis recitetur Officium de Communi Confes- 
soris non Pontificis cum Lectionibus propriis per Nos adprobatis; et 
Missa pariter de eodem Communi cum Orationibus propriis, item per 
Nos adprobatis, celebretur, iuxta Missalis et Breviarii Romani rubricas. 
Huiusmodi vero Officii recitationem Missaeque celebrationem fieri dum- 
taxat largimur in hac Alma Urbe, ubi Beatus ipse natus et mortuus est 
eiusque corpus adservatur ; itemque in templis ac sacellis ubique terra- 
rum sitis, quibus Societas Apostolatus Catholici utitur, ab omnibus 
fidelibus qui Horas canonicas recitare teneantur; et, quod ad Missas 
attinet, ab omnibus presbyteris ad templa seu sacella memorata, in qui- 
bus eiusdem Beati festum agatur, convenientibus. Denique largimur ut 
sollemnia Beatificationis eiusdem Famuli Dei peragantur, extra Urbem, 
in templis et sacellis, quae nominavimus, die designando per Ordinarios 
singularum dioecesium in quibus templa et sacella ipsa inveniuntur, in- 
tra annum, postquam eadem sollemnia in Sacrosancta Patriarchali Ba- 
‘silica Vaticana fuerint celebrata. Non obstantibus Constitutionibus et 

ordinationibus Apostolicis de non cultu editis, ceterisque contrariis qui- 
buscumque. Volumus autem ut harum Litterarum exemplis, etiam im- 
pressis, dummodo manu Secretarii Sacrorum Rituum Congregationis 
subscripta et Praefecti sigillo munita sint, in disceptationibus, etiam 
iudicialibus, eadem prorsus fides adhibeatur, quae Nostrae voluntatis 
significationi, his ostensis Litteris, haberetur. 

Datum Romae, apud Sanctum Petrum, sub anulo Piscatoris, die xxm 
mensis Ianuarii, anno sacro MCML, Pontificatus Nostri undecimo. 


De speciali mandato Sanctissimi 
Pro Domino Cardinali a publicis Ecclesiae negotiis 


GILDO BRUGNOLA 
Officium Regens 
Pontificiis Dipiomatibus expediendis. 


IV 


VENERABILIS DEI FAMULA MARIA DESOLATA, IN SAECULO EMMANUELA TORRES 
ACOSTA, VIRGO, INSTITUTI SORORUM SERVARUM MARIAE INFIRMIS MINI- 
STRANTIUM FUNDATRIX, BEATA RENUNTIATUR. 


PIUS PP. XII 


Ad perpetuam rei memoriam. —- Quandoquidem aeterno Patri aequae- 
va Progenies, Christus Servator, per saecula speratus, hamanam assump- 
sit naturam ut iacens ac saucium mortalium genus sanaret et erigeret, 
Idem Ipse, ut olim perlustrabat oppida, «curans omnem languorem et om- 
nem infirmitatem » (Matth. IX, 35), ita et postquam aethera conscendit, 
aegritudinibus et animi et corporis non desinit mederi. Hoc enim nomine 
Ecclesia, utpote Corpus Eius mysticum, claret summaque floret gloria, 
quod numquam defuit iniqua pressis fortuna, dolori obnoxiis morboque 
conflictatis. Quod verum exstat luculenter praesertim recentiore hac ae- 
tate, qua, licet conviciatores plurimi, vesana mente eam petentes, dicti- 
tent ab humilium rerumque angustia laborantium parte ad opulentorum 
divitiisque affiuentium eandem quasi defecisse, provida haec Mater 
duplicavit subsidia aerumnosorum ac pauperum annonam. Quo in genere 
officiorum praeclara Ecclesiae alumna, cui Beatorum Caelitum honores 
statuimus decernendos, nomen consecuta est amplissimum. Non gene- 
rosa vel locuplete orta stirpe, sed obscuro loco die secundo mensis 
Decembris, anno millesimo octingentesimo vicesimo sexto, eo in urbis 
Matriti vico nata, quem, vernacula lingua « Flor Baja » nuncupatum, 
inferior incolebat plebs, Bibiana Antonia Emmanuela, secunda e quin- 


a 
4 
| 
{ 


i 
| 
3 
3 
4 


Acta Pit Pp. XII 183. 


que filiis, sacrati coniugii Francisci Emmanuelis Torres et Antoniae 
Acosta dulce pignus fuit insuetumque ornamentum. Quae quidem fami- 
lia, in minore versans mercatura et a tumultuosis eius urbis regionis. 
civibus secreta, e Nazarethana illa sanctissima similitudinem ducebat, 
siquidem, quae de mercede sua vitae consulebat rationibus, summum 
bonum in domesticis virtutibus eadem ponebat. Biduo post lustralibus 
abluta aquis, neque multo tempore transacto, Confirmationis chrismate 
obsignata, puellula, corpore quidem imbecillior, animum tenellum ad 
pietatem atque singularem Beatissimae Virginis Mariae observantiam 
composuit, maxime postquam vesci coepit Deo, panis sub specie velato. 
Insidebat iam tum in mente eius ratio sanctitudinis eximia quaedam, 
adeo ut a ludicris abhorruerit ac nugis, eoque sit progressa ut cibis sibi- 
met subductis inopes viciniae parvulos exsatiaret atque christianae veri- 
tatis pabulo insimul reficeret. Vita autem eius, etiam postquam ex infan- 
tibus excessit et ab iis artibus quibus aetas puellaris ad humanitatem 
solet informari, quasi tenebris obducta est et per silentium sat diu acta, 
quod praecipuum consuevit esse virtutis nutrimentum. Itaque non 
saeculo indulsit, cuius pectus Caelestis Sponsus divino sauciaverat 
amore, unde mox perducta est ut ad sanctimoniales regii monasterii 
Sancti Dominici sese applicaret ; cui lectissimo coetui nomen dare cu- 
piens, voti tamen non est facta compos virgo, quam Deus noluit in sacro 
delitescere secessu, sed in solem constituit procedere tamquam actuosae 
caritatis administram. Cum ergo Emmanuela, vicesimum quintum aeta- 
tis annum attingens, audivisset pium sacerdotem Michaélem Martinez, 
qui in vico eiusdem urbis, quem « Chamberi » vocitant, curam animabus 
impendebat, id moliri ut religiosarum mulierum institueret sodalitatem, 
quae aegrotis in eorum domibus assiderent, divino quodam tacta spiritu, 
ad eum convolavit. Curio enim ille animadverterat plures morbo fame- 
que fractos suis in tectis vel tuguriis languere, quippe cum propter ege- 
statem, in qua versarentur, pecunia eis deficeret ut in nosocomia se reci- 
perent, vel ob morositatem procurationum ingressum in valetudinaria 
praestolarentur diutius ; huc accedere ut nemo esset qui ope medica eos 
foveret atque christiani solacii levaret adiumento. Hoc igitur sacerdote 
auctore, die decimo quinto mensis Augusti, anno millesimo octingente- 
simo quinquagesimo primo, septem virgines, ad quas Emmanuela acces- 
serat novissima, Christo Kiusque fratribus morbo decumbentibus sese de- 
voverunt, qua ergo in Sollemnitate Beatissimae Deiparae Mariae in Cae- 
lum assumptae Institutum Sororum Servarum Mariae Infirmis Ministran- 
tiun — id enim ceperat nominis — exordium sumpsit rerumque suarum 
initia. Quod plantarium novellum ut firmaret augeretque, Maria Deso- 

lata, uti Famula Dei appellata est pro sua in Virginem Perdolentem pie- 
tate, contendebat et enitebatur, qua in re omnium opinione maiores 
perpessa est molestias et anxietates. Namque Michaél Martinez, paulo 
post conditam sodalitatem, ad infideles divina veritate excolendos pro- 
fectus, eam, vix enatam atque in summo positam discrimine, eiusdem 
Mariae Desolatae ingenio ac prudentiae tradidit regendam servandam- 
que. Sorores, quae Instituti fuerant primum quasi robur, sensim a san- 
cta voluntate ceciderunt ac reliquae perpaucae, eaeque ad inopiam reda- 
ctae, vitam trahebant in tenebris ac luctu. Tristitia etiam augebatur, 
cum, urbe Matrito cholera morbo vexata, tot malis non suppeterent vires 
tam exiguae. Id quoque alienissimo hoc tempore evenit ut, qui sodalitati 
praefectus est, alius sacerdos, piissimam virginem, supremae modera- 
tricis munere adempto, in parvum nosocomium, in oppido « Getafe » 
situm, relegarit. Non tamen abiecit animum intrepida Christi Ancilla, 
quae omnium quidem hominum auxilio destituta solumque in Deum firma 
confisione obtutum defigens, societatem negavit interituram sed ma- 
xima asseveravit capturam incrementa. Omnibus ergo rebus ad extre- 
mum versis, de dissolvendo Instituto actum est iamque conscriptum eius 
modi decretum; sed Matritensis Episcopus, antequam mandatum tam 
grave confici iuberet, volens vel ultima experiri, alium advocavit recto- 
rem, Patrem Gabinum Sanchez Cortez, qui Dei Famulam, cum copiam 
eius et virtutem probe exploratam haberet atque cognitam, ex umbra et 
ignobilitate, quam summa tulerat constantia et moderatione, in pristi- 
num restituit locum. Quae muneri suo, quod deinceps ad mortem usque 
gessit, omnibus numeris et partibus satisfaciens, refovit quod emarcue- 
rat, quodque perierat, instauravit, ita ut sodalitas, eius industria ac 
navitate ab interitu vindicata, iure meritoque ab ea etiam repetatur. 
Cum autem statuta, adumbrata dumtaxat minimeque absoluta, qui- 
bus Michaél Martinez hanc quasi incertis informaverat lineamentis, 
obsolevissent, iam vera perscribenda erat Regula, qua Servae Mariae 
tamquam certa uterentur norma in semitis Dei caritatisque officiis. Deo 
in tantum negotium enixis precibus inclamato, Pater Gabinus una cum 
Maria Desolata hasce leges concepit, quas Matritensis Praesul et postea 
Sedes Apostolica ratas habuit et comprobavit. Societate igitur institutis 
stabilita rebusque in ordinem adductis, Sorores, haud secus ac mellificae 
apes, quae aestate nova per amoena volitant vireta variisque insident 
floribus, post asperam brumam, maerores dicimus plurimosque casus 
adversos, in Hispaniae regiones aliasque orbis partes, Famula Dei anni- 
tente, feliciter sunt provectae atque in quadraginta sex domibus, ab ea 
conditis, collocatae. Isabellae reginae, eius nominis secundae, voluntati 

obsecuta est eadem indefessa summa moderatrix, ut Matritense noso- 
comium, a Sancto Ioanne de Deo nuncupatum, susciperet administran- 
dum, in quo, praesertim cum cholera iterum grassaretur, maxime per- 
spectum fuit omnibus, quo animo alacri Famula Dei eiusque asseclae 
commodis infirmorum inservirent. Iis ipsis, quarum numerus in dies 
succrescebat, illa princeps erat et magistra ad religiosae vitae rationem 
persequendam atque in relevandis morbo cruciatis spectabile exemplum. 
Cum anno supra millesimum octingentesimo sexagesimo septimo popu- 
laris ferveret tumultus, in quo et Sororibus a christiani nominis inimicis 
haud temperatum est, Maria Desolata Valentiae inter concrepantia arma 
suavi fomento iuvabat vulneribus affectos, occumbentes salutifero solacio. 
Barcinonenses cum variolarum peste cognovisset exerceri, statim eo 
accurrit domumque constituit ut praesens ferret auxilium. Saepius Ro- 
mam se contulit ut eis qui sacra vice universae tum praeerant Ecclesiae, 
Pio IX ac Leoni XIII, fel. rec., Decessoribus Nostris, devotissimum pan- 
deret animum, ab eisque bene precatis corroborata, ad exanclandos 
labores evaderet validior. Huius igitur Ancillae Dei, si animum demis- 
sum, ex quo ceterae virtutes solent progigni, illaesae virginitatis decus 
atque voluntariam castigationem laudibus efferimus, incensam carita- 
tem, cuius aestum nulla potuit restinguere calamitas, nullum fastidium 
comprimere, nulla extenuare iniuria, demiramur. Non admodum gran- 
dis natu, anno millesimo octingentesimo octogesimo septimo, Matriti 
letali affecta est aegritudine, qua, Ecclesiae Sacramentis obfirmata, 
decessit, triste sui desiderium relinquens, idque sodalibus quasi suprema 
voluntate iniungens, ut caritatem, quae summa fuerat comprehensioque 
totius vitae ipsius, colerent impensius. « Sanctam » obiisse conclamabat 
populus ; emortuum corpus in publico Sancti Iusti sepulcreto depositum, 
post quinque annos inde est effossum atque in sacello domus Matritensis 
a Sororibus collocatum. Memoriam vero nominis sui Famula Dei immor- 
talitati commendavit sive virtutibus ac bene factis, quibus ipsa excelluit, 
sive per Institutum quod, eius conformatum praeceptis, christianae cari- 
tatis lenimenta infirmis haud cessat adhibere. Iamvero ob tot tantasque 
laudes vivens et post mortem in lucem famamque provecta, prodigiorum 
quoque gloria refulsit. Unde factum est ut Processibus ordinariis rite 
peractis, Causa de Famula Dei in Beatorum Caelitum album refe- 
renda penes Sacram Rituum Congregationem coepta sit institui; cuius 
introductionis Commissionem fel. mem. Pius Pp. XI, Decessor Noster, 
lato decreto die vicesimo quinto mensis Novembris, anno millesimo non- 
gentesimo vicesimo quarto, sua signavit manu. Apostolicis deinde In- 
quisitionibus pro more perfectis, de Mariae Desolatae Torres Acosta 

virtutibus inita est disceptatio. Porro, die duodetrigesimo mensis Iulii, 
anno millesimo nongentesimo trigesimo sexto, Congregatio Antepraepara- 
toria coram rec. mem. Cardinali Salotti, Causae tum temporis Ponente 
seu Relatore, coacta est. Praeparatoria vero, Patribus Cardinalibus 
adstantibus, die sexto mensis Iulii anno proximo est subsecuta. Generalis 
demum Coetus coram eodem Decessore Nostro die undecimo mensis Ia- 
nuarii, anno millesimo nongentesimo duodequadragesimo, actus est, in 
quo memoratus Cardinalis Ponens dubium de heroico gradu virtutum 
sive theologalium sive cardinalium Venerabilis Dei Famulae Mariae 
Desolatae Torres Acosta proposuit. Cumque Patres Cardinales, Praelati 
Officiales atque Consultores Sacrae Rituum Congregationis editis suf- 
fragiis rem affirmassent, idem ipse Summus Pontifex die vicesimo tertio 
mensis Ianuarii eodem anno edixit Famulae Dei virtutes heroicum atti- 
gisse fastigium. Cum deinde quaereretur de duobus miraculis — non 
enim opus erat pluribus — quae, hac virgine intercedente, a Deo fere- 
bantur patrata, tria habita sunt Comitia: Antepraeparatoria die trige- 
simo mensis Novembris, anno supra millesimum nongentesimo quadra- 
gesimo tertio, coram memorato Cardinali Relatore atque Sacrae Rituum 
Congregationis tum temporis Praefecto, Praeparatoria autem die trige- 
simo primo mensis Maii, anno millesimo nongentesimo undequinquage- 
simo, congregatis Cardinalibus Supremi Consilii sacris ritibus prae- 
positi. Postquam autem Plenaria coram Nobis die vicesimo secundo 
mensis Novembris eiusdem anni celebrata sunt, dubium de miraculis 
proponente Venerabili Fratre Nostro Clemente Sanctae Romanae Eccle- 
siae Cardinali Micara, Episcopo Veliterno, Sacrae Rituum Congrega- 
tionis Praefecto atque, inde ab obitu Cardinalis Caroli Salotti, fel. mem., 
Causae Relatore, Nos, edito decreto die vicesimo septimo mensis Novem- 
bris eodem anno, de duobus miraculis pronuntiavimus constare. Quod 
demum unum reliquum erat excutiendum dubium, an Dei Famula inter 
Beatos Caelites tuto foret recensenda, hoc propositum est ab eodem Car- | 
dinali Causae Relatore in Comitiis Generalibus, die sexto mensis Decem- 
bris eiusdem anni millesimi nongentesimi undequinquagesimi, coram 
Nobis habitis ; omnes, qui adfuerunt, tam Cardinales quam Praelati Offi- 
ciales Patresque Consultores cunctis sententiis id ipsum affirmarunt. 
Nos autem in tanti momenti negotio mentem aperire distulimus, ut ad 
rationem cogitationemque superna accederet illustratio, magnis utique 
precibus exposcenda. Itaque die undecimo tandem mensis Decembris, Do- 
minica tertia Sacri Adventus, eiusdem anni, Eucharistico Sacrificio rite 
peracto, accitis Cardinali Ponente atque Venerabili Fratre Alfonso Carin- 
ci, Seleuciensi in Isauria titulo Archiepiscopo ac Sacrae Rituum Congre- 

gationis Viro a secretis, et dilecto filio Salvatore Natucci, Fidei Promotore 
Generali, ad Venerabilis Servae Dei Mariae Desolatae Torres Acosta 
Beatificationem tuto procedi posse ediximus. Quae cum ita sint, Nos, 
totius Familiae Servarum Mariae Infirmis Ministrantium, ab eadem con- 
ditae, vota implentes, harum Litterarum vi atque Apostolica auctoritate, 
facultatem facimus ut Venerabilis Dei Famula Maria Desolata Torres 
Acosta Beatae nomine in posterum nuncupetur, eiusque corpus ac 
lipsana, seu reliquiae, non tamen in sollemnibus supplicationibus defe- 
renda, publicae Christifidelium venerationi proponantur, atque etiam 
ut eiusdem Beatae Imagines radiis decorentur. Praeterea eadem Nostra 
auctoritate concedimus ut de illa quotannis recitetur Officium de Com- 
muni Virginum cum lectionibus propriis per Nos approbatis, et Missa 
de eodem Communi cum Orationibus propriis approbatis celebretur, 
iuxta Missalis et Breviarii Romani rubricas. Huiusmodi vero Officii reci- 
tationem Missaeque celebrationem fieri dumtaxat largimur in Matritensi 
dioecesi, ubi nata est Famula Dei et migravit ad Dominum ; itemque in 
templis et sacellis ubique terrarum sitis, quibus Institutum Sororum Ser- 
varum Mariae Infirmis Ministrantium utitur, ab omnibus Christifidelibus 
qui Horas canonicas recitare teneantur, et, quod ad Missas attinet, a Sa- 
cerdotibus omnibus, ad templa seu sacella, in quibus Beatae eiusdem fe- 
stum agatur, convenientibus. Denique largimur ut sollemnia Beatificatio- 
nis Venerabilis Mariae Desolatae Torres Acosta, servatis servandis, su- 
pradictis in templis seu sacellis celebrentur, diebus legitima auctoritate 
designandis, intra annum postquam sollemnia eadem in Sacrosancta 
Patriarchali Basilica Vaticana fuerint peracta. Non obstantibus Con- 
stitutionibus et Ordinationibus Apostolicis ac Decretis de non cultu 
editis, ceterisque quibuslibet contrariis. Volumus autem ut harum Lit- 
terarum exemplis, etiam impressis, dummodo manu Secretarii Sacrae 
Rituum Congregationis subscripta sint atque eiusdem Congregationis 
sigillo munita, eiam in iudicialibus disceptationibus eadem prorsus fides 
adhibeatur, quae Nostrae voluntatis significationi, hisce ostensis Litte- 
ris, haberetur. 

Datum Romae, apud Sanctum Petrum, sub anulo Piscatoris, die 
v mensis Februarii, Dominica in Septuagesima, anno MCML, Pontificatus 


Nostri undecimo. 
De speciali mandato Sanctissimi 


Pro Domino Cardinali a publicis Ecclesiae negotiis 
GILDO BRUGNOLA 
Officium Regens 

Pontifictis Diplomatibus expediendis. 

EPISTULAE 
I 


AD REVMUM P. ADALBERTUM TUROWSKI, SOCIETATIS AB APOSTOLATU CATHOLICO 
RECTOREM GHNERALEM : SAECULO EXEUNTE AB OBITU VEN. VINCENTII PAL- 
LOTTI, BIUSDEM SOCIBTATIS FUNDATORIS. 


PIUS PP. XII 


Dilecte fili, salutem et Apostolicam Benedictionem. — Quod centum 
abhinc annis Venerabilis Dei servus Vincentius Pallotti, Romani cleri 
decus et ornamentum, pientissimo obitu e mortali hac vita cessit, vobis, 
qui eum Legiferum Patrem ac virtutis magistrum colitis, iure meritoque 
in animo est hoc memorabile eventum digne commemorare. Nos autem, 
qui spiritualia ab eo parta beneficia in Ecclesiae sanctae utilitatem 
optime novimus, neque ignoramus vos eius salutifera instituta atque 
incepta laudabili nisu multis in Nationibus prosequi, paterno cupimus 
animo vobis hac fausta opportunitate gratulabundi adesse, vestrosque 
addere animos ad eius praeceptis studiosiore cotidie voluntate obtempe- 
randum ad eiusque praeclaris exemplis actuosissime insistendum. Cum 
eius vitam eiusque gesta mente repetimus, eum veluti ante oculos cerni- 
mus tam incensa erga Deum ac Deiparam Virginem pietate flagrare, ut 
quasi eius ex oculis eiusque ex vultu radiari videatur. Ex qua quidem 
pietate illam hauriebat confirmabatque caritatem, qua permotus nullis 
diu noctuque parcebat laboribus, ut miseros omne genus pro viribus rele- 
varet, ut infirmorum corporibus animisque mederetur, ut ad sacrum pae- 
nitentiae tribunal peccatores paene innumeros Divino Redemptori recon- 
ciliaret, ut denique aberrantes e recto itinere concionibus suasionibusque 
efficacissimis ad veritatem virtutemque revocaret, ac neglegentes et se- 
gnes ad christianae perfectionis fervorem excitaret. Cum vero in Ponti- 
ficio Seminario Romano in aliisque sacricolarum collegiis magistrum pie- — 
tatis ageret, sacerdotii candidatos apostolico spiritu ita informavit, ut 
ex iisdem non pauci evaderent catholicae religionis administri virtute 
praestantissimi. Studiosa igitur atque indefessa eius operositas uberes 
edidit saluberrimosque fructus, ex quibus quidem christianorum quae- 
dam renovatio morum hac praesertim in alma Urbe feliciter orta est. 
Cum autem vehementer percuperet ut quae ipse inchoaverat opera, ea 
post obitum suum, nedum intermitterentur, ampliore potius modo pro- 
pagarentur, non sine quodam superno instinctu, Societatem condi- 
dit, quam ab Apostolatu Catholico nuncupavit, et cui non modo quae 

ipse salubriter inceperat, sed quae etiam in optatis habebat, qnasi sa- 
cram hereditatem concredidit. Hoc est: ad rectam cleri institutionem 
conformationemque, data opportunitate, sapienter diligenterque alla- 
borare ; per sacras expeditiones, quas missiones vocant, non modo chri- 
stianum populum, nimio saepius divinorum praeceptorum ignarum vel 
immemorem, accurate erudire, et ad frugem bonam ad virtutemque 
revocare, sed ethnicorum etiam gentes vel longinquas evangelicae ve- 
ritatis luce collustrare et ad catholicae Ecclesiae sinum salutariter re- 
ducere; ac denique — quod nostris praesertim temporibus omnino ne- 
cessarium est — quam plurimos ex laicorum ordine ad adiutricem Eccle- 
siasticae Hierarchiae praestandam operam advocare rectisque normis 
componere ; qua in re, ut probe nostis, Vincentius Pallotti quasi miles 
antesignanus habendus est. Amplissimum igitur Legifer Pater vester hac 
saeculari faustitate vobis pandit laboris campum, in quo alacrius usque 
elaborare pergatis; attamen in id imprimis, Conditoris vestri vestigiis 
insistentes, actuosiore cotidie voluntate incumbite, ut eam nempe virtu- 
tem sanctitatemque, ad quam ceteros pro officio cuiusque vestro excita- 
turi estis, tam studiose, tam impense in vosmet ipsos referatis, ut magis 
quam verbo, praelucenti exemplo vestro ac superna impetrata gratia hoc 
efficere feliciter possitis. 

Horum interea uberum fructuum auspex esto Nostraeque benevolen- 
tiae pignus Apostolica Benedictio, quam tibi, dilecte fili, universaeque 
suboli, quae Vincentium Pallotti vel Conditorem, vel magistrum prose- 
quitur, effusa caritate impertimus. 

Datum Romae, apud Sanctum Petrum, die vi11 mensis Decembris, 
in festo Immaculatae Conceptionis Beatae Mariae Virginis, anno 
MDCCCCXXXXIX, Pontificatus Nostri undecimo. 


PIUS PP. XII 


II 


AD HXCMUM P. D. CBLSUM COSTANTINI, ARCHIHPISCOPUM TIT. THHODOSIOPO- 
LITANUM IN ARCADIA, A SHECRETIS SACRAE CONGREGATIONIS DE PROPAGANDA 
FIDE, PONTIFICIO SOLIO ADSTANTHM, DENA LUSTRA AB INITO SACERDOTIO 


EXPLENTEM. 
PIUS PP. XII 


Venerabilis Frater, salutem et Apostolicam Benedictionem. — Trien- 
nio ante, te quinque ab inito episcopatu lustra feliciter agente, iucundis 
profecto secundisque votis faustitatem ipsam prosequi Nobis placuit, 

praeclara tua in Ecclesiam merita laudesque suavi proferentibus recor- 
datione. Hodie autem, quinquagesimo sacerdotii tui natali die iamiam 
labente, redintegratur sane Nobis facultas laetitiam tuam tuorumque 
Nostra auctoritate gratiaque adaugendi. Ex quo quidem « Deus abscon- 
ditus » (Isai. XIV, 15), abs te pia voce arcessitus, primum in manus tuas 
benigne descendit, tu ex altaris sacrificio et convivio normam vitae ac 
robur constanter sumpsisti, teque ipsum totum, veluti hostiam viven- 
tem, in animarum bonum profectumque Deo obtulisti. Sive enim in pa- 
triae finibus, sive in remotis Sinensium arvis, sive apud istud Sacrum 
de Propaganda Fide Consilium, cui sollertem adhuc operam industriam- 
que navas, semper e tabernaculis Domini afflatum virtutemque hausi- 
sti, ut plures studiose Christo lucrifaceres et salutaris artis sacrae exi- 
miaeque pietatis scripta affabre elucubrata pervulgares. Tibi igitur, 
Venerabilis Frater, de sacro ministerio tam diu impenseque peracto 
etiam atque etiam gratulamur simulque Deum fervida prece exoramus, 
ut supernis donis ac solaciis te augeat in dies Ecclesiaeque utilitati quam 
diutissime incolumem vegetumque servet ac tueatur. In auspicium de- 
nique caelestis praesidii inque peculiaris Nostrae caritatis pignus, Apo- 
stolicam Benedictionem tibi, Venerabilis Frater, tuisque studiorum la- 
borumque sociis, itemque Urbano de Propaganda Fide Athenaeo, cui 
praees, amantissime in Domino impertimus. 

Datum Romae apud Sanctum Petrum, die xx mensis Decembris, 
anno MDCCCCXXXXIX, Pontificatus Nostri undecimo. 


PIUS PP. XII 


III 


AD EXCMUM P. D. CAIBTANUM CICOGNANI, ARCHIEPISCOPUM TIT. ANCYRANUM 
AC NUNTIUM IN HISPANIA APOSTOLICUM, VICESIMO QUINTO ANNO AB BPI- 
SCOPATU SUSCEPTO. 


PIUS PP. XII 


Venerabilis Frater, salutem et Apostolicam Benedictionem. — Sin- 
gularem profecto animi delectationem tibi afferet faustus dies, qui pro- 
ximo ineunte Februario mense illucescet, quum quintum supra vicesi- 
mum annum feliciter explebis, ex quo archiepiscopali dignitate auctus 
ornatusque es. Cuius quidem iucundi eventus celebratio Nobis praebet 
opportunitatem eius, qua affecti erga te sumus, benignitatis declaran- 
dae. Ipse enim, egregia virtute variaque doctrina praeditus, in ipso ae- 

tatis flore, postquam tribunali Sacrae Romanae Rotae adiutricem ope- 
ram dedisti, tradens interea in Athenaeo Urbis Seminarii iuris canonici 
elementa, officia tibi commissa apud Apostolicas Legationes in pluribus 
Europae regionibus sedulo perfecisti. Deinde, ad honorem archiepisco- 
palem evectus, Nuntii Apostolici partes actuose egisti apud nationes 
Bolivianam, Peruvianam, Austriacam atque Hispaniensem, ubi adhuc 
versaris. Pluribus quoque extraordinariis Legationibus, tibi ab Apo- 
stolica hac Sede concreditis, sollicite perfunctus es. Nos itaque eius- 
modi tua erga Ecclesiam merita plane cognita habentes, de proxima fau- 
stitate magnopere gratulamur, eiusque celebrationem laetis secundis- 
que votis prosequimur. Quo vero auspicati diei sollemnia adaugeamus, 
tibi ultro facultatem tribuimus, ut, post Sacrum pontificali ritu pera- 
ctum, adstantibus fidelibus nomine Nostro Nostraque auctoritate bene- 
dicas, plenariam indulgentiam iisdem proponens, usitatis Ecclesiae con- — 
dicionibus lucrandam. Copiosi interea superni praesidii opisque in au- 
spicium, inque peculiaris Nostrae caritatis pignus, Apostolicam Bene- 
dictionem tibi, Venerabilis Frater, tuisque studiorum laborumque so- 
ciis, cunctaeque dilectae Hispaniae amantissime in Domino impertimus. 

Datum Romae apud Sanctum Petrum, die xix mensis I[anuarii, 
anno MDCCCCL, Pontificatus Nostri undecimo. 


PIUS PP. XII 


NUNTIUS RADIOPHONICUS 


Ad christifideles Haitianae Reipublicae, alterum impletum saeculum a 
Metropolitana urbe Portus Principis condita celebrantes. * 


Vous avez voulu, chers fils et chéres filles d’Haiti, faire du deuxiéme 
centenaire de la fondation de votre capitale, la féte de votre patrie tout 
entiére, de cette terre que Dieu a magnifiquement couronnée des flots ma- 
jestueux de l’océan et parée des plus riches dons de la nature. En cette 
occasion solennelle, vous avez désiré que Notre voix vienne apporter 
le sceau de la bénédiction paternelle sur votre nation. De bien bon ceur, 
Nous répondons a ce veu, car Nous y voyons une manifestation sincére 
de votre fidélité 4 vos primitives et saintes traditions. 

Elles remontent, ces traditions, au jour méme du 6 décembre 1492, 
alors que, débarquant sur les rives de votre ile, Christophe Colomb la 
marquait du signe de la Croix qu’il plantait dans votre sol. 

De nouveau, lorsque, il y a tout juste deux cents ans, se fondait votre 


* Datus die 8 Decembris mensis a. 1949. 

capitale, c’est encore Dieu qui, le premier, en prit possession dans la 
modeste chapelle provisoire, autour de laquelle, par ordre royal du 26 
novembre 1749, allait surgir et se développer, comme autour de son cen- 
tre normal, ce qui devait étre un jour Port-au-Prince. 

Oui, c’est bien Dieu qui bAtissait alors la maison, le Dieu qui garde 
la cité.’ Oui, la Croix, la foi chrétienne, la profession ouverte de la reli- 
gion du Christ, la reconnaissance de sa souveraineté, la soumission filiale 
au Chef de ]’Eglise catholique: voila quels furent dans le passé, quels 
seront toujours dans l’avenir, les fondements solides de votre félicité 
temporelle et éternelle, l’Ame de votre civilisation, les seules sires garan- 
ties de votre prospérité comme peuple et comme nation. 

Sans doute, les efforts de l’Eglise visent l’ordre surnaturel pour faire 
participer, autant que possible, tous les hommes au bienfait de la vraie 
foi et de la grace divine, pour leur faire rendre 4 Dieu, par l’observation 
des commandements, l’hommage qui lui est da, pour les faire vivre, 
croitre et mourir dans son amitié, afin d’aller jouir prés de lui de la vie 
et de la béatitude éternelles. 

Mais, en s’appliquant, sans relache et sans réserve, de tout son pou- 
voir et de toutes ses forces, 4 la poursuite de ce but, l’Eglise apporte une 
contribution inappréciable, méme au bien-étre commun, & l’intérét de la 
chose publique. 

Car, en réalité, le vrai secret de la puissance morale de |’Eglise est 
caché dans les sources de la grace dont elle dispose, surtout dans sa 
source principale que sont les sacrements. Par 1a, elle concourt, indi- 
rectement il est vrai, mais 4 un trés haut degré d’efficacité, au bien de 
la société civile. Comment cela? Tout particuliérement en formant des 
familles réellement chrétiennes ov la fidélité, la paix pleine d’affection 
régnent entre les époux, ot les enfants sont élevés dans la crainte filiale 
de Dieu, dans le respect envers toute autorité légitime, dans la loyauté, 
Vhonnéteté, la pureté. La chasteté conjugale, les joies de la vie de famille, 
la vigueur d’une jeunesse moralement saine, telle est l’armature et, pour 
ainsi dire, comme 1’épine dorsale de la communauté nationale. 

En formant homme aux vertus chrétiennes, l’Eglise, par le fait 
méme, lui apprend 4 s’élever au-dessus des petitesses de l’égoisme et, 
pour l’amour de Dieu, & rendre a |’Etat ce qui est da a l’Etat; elle 
Vachemine et l’initie aux saintes wuvres de la charité fraternelle; elle 
ouvre son esprit et son cceur au sens de la justice sociale. 

Du jour ov, de 1’Europe, les explorateurs se sont élancés a la décou- 


> Cfr. Ps, 126, 1-2. 

verte du Nouveau Monde, 1|’Eglise s’est toujours trouvée au premier rang 
pour défendre et soutenir les droits de l’homme en faveur des peuples 
indigénes. Depuis, elle ne s’est jamais départie de cette attitude et lors- 
que, aux x1x’™ et xx’™ siécles, s’est posée non seulement la question 
ouvriére, mais la question sociale dans toute son ampleur et son acuité, 
les Papes avec une infatigable persévérance ont dessiné, dans ses lignes 
maitresses, le programme de |’Eglise pour la solution de si graves pro- 
blémes, et ce programme social, magnifique en lui-méme, loin d’étre 
comme tant d’autres le réve d’une généreuse utopie, a fait ses preuves 
partout et dans la mesure méme ov il a été suivi. 

Nous faisons appel 4 vos prétres et 4 vos dirigeants laiques pour 
révéler & tout le peuple d’Haiti l’éclatante vérité, la richesse et la pro- 
fondeur de la doctrine catholique avec toutes les conséquences qui en 
dérivent au bénéfice de la vie sociale de l’humanité. Que cette vérité ca- 
tholique brille dans toute sa clarté, qu’elle soit accueillie de bon ceur, 
et il n’y aura plus 4 craindre pour la foi, ni la contamination de prati- 
ques superstitieuses, ni les tristes désertions de 1’apostasie. 

Nous faisons appel aux prétres et aux fidéles d’Haiti pour faire passer 
dans la réalité et la pratique le programme social de 1|’Eglise. C’est le 
devoir de l’heure et, en le remplissant sans défaillance, vous rendrez le 
plus grand service 4 la communauté nationale. 

Au ceur méme de votre exposition jubilaire, chers fils et chéres filles, 
s’éléve le sanctuaire, par lequel Nous avons voulu donner a cette mani- 
festation internationale de la vitalité économique et culturelle un témoi- 
gnage de l’amour et des sentiments d’affection paternelle dont 4 la 
suite de Nos Prédécesseurs Nous sommes profondément pénétré envers 
votre pays et votre peuple. Nous n’attendons en retour que la joie de 
vous voir constamment attachés 4 la foi de vos péres. Gardez religieuse- 
ment inviolable l’alliance qui, depuis toujours, vous lie au successeur 
de Pierre et qu’a scellée sollennellement le Concordat de 1860. 

Soyez fiers de votre foi catholique et fiérement ambitieux aussi de 
fournir 4 l’Eglise, du sein de vos familles, de dignes et utiles ministres. 
des autels. 

« Que la grace de Notre Seigneur Jésus-Christ, l'amour de Dieu, et 
la communication de 1’Esprit-Saint soient avec vous tous »).? 

Du haut du ciel, la Vierge, Reine et Mére dont vous célébrez aujour- 
d’hui méme la Conception immaculée, est témoin et protectrice de vos 
bons propos, comme elle en fut témoin et inspiratrice lorsque son humble 

sanctuaire a été, sous le vocable de sa glorieuse Assomption, le premier 
berceau de Port-au-Prince. Nous l’invoquons instamment pour vous et, 
en appelant ses faveurs maternelles sur tous les membres de 1’Episcopat 
présents parmi vous, sur Notre cher Fils le Cardinal Archevéque de la 
Havane, sur vos propres Pasteurs, sur tous les Evéques vos hdétes de ces 
jours mémorables, sur Son Excellence Monsieur le Président de la Ré- 
publique et sur les autres représentants de l’autorité de l’Etat, sur les 
prétres, religieux, religieuses, dont Nous souhaitons voir croitre le nom- 
bre pour répondre aux grands devoirs de |’heure actuelle, sur vous tous, 
enfin, cher peuple d’ Haiti, Nous vous donnons, du plus profond de Notre 
ceur, Notre Bénédiction Apostolique. 

ACTA SS. CONGREGATIONUM 


SACRA CONGREGATIO CONSISTORIALIS 


I 
DECRETUM 


Cum Sacerdos Ioannes Dechet officium « Administratoris ») vacantis 
Ecclesiae Neosoliensis e manibus laicorum acceptare acceptatumque 
inire praesumpserit, Sacra Congregatio Consistorialis praedicto Sacer- . 
doti poenam excommunicationis speciali modo Apostolicae Sedi reser- 
vatae infligit atque expresse iubet ipsum vitari debere. 

Monet igitur clericos ac fideles ut cum praedicto Sacerdote se gerant 
ad normam canonis 2261 § 3 Codicis Iuris Canonici. 

Datum Romae, ex Aedibus S. C. Consistorialis, die 18 Februarii 1950. 


oR Fr. A. I. Card. Piazza, Ep. Sabinen. et Mandelen., 
a Secretis. 
I. Ferretto, Substitutus. 


II 
PROVISIO ECCLESIARUM 


Sanctissimus Dominus Noster Pius divina Providentia Papa XII, 
successivis decretis Sacrae Congregationis Consistorialis, singulas quae 
sequuntur Ecclesias de novo Pastore dignatus est providere, nimirum : 


Die 17 Decembris 1949. — Metropolitanae Ecclesiae Nominis Iesu, seu 
Caebuanae, praefecit Exc. P. D. Iulium Rosales, hactenus episcopum 
Tagbilaranum. 

die 19 Decembris. — Titulari episcopali Ecclesiae Podaliensi R. D. 
Iosephum Domitrovitchs, e Societate S. Francisci Salesii, quem consti- 
tuit Coadiutorem cum iure successionis Exc. P. D. Petri Massa, Epi- 
scopi titularis Hebronensis atque Praelati Nullius Fluminis Nigri. 

die 22 Decembris. — Titulari episcopali Ecclesiae Pinarensi Exc. 
P. D. Candidum Rada Senosiain, hactenus Episcopum Sancti Caroli 
Ancudiae. 

die 14 Ianuarii 1950. — Titulari archiepiscopali Ecclesiae Thessalo- 
nicensi Exc. P. D. Alphonsum Castaldo, hactenus Episcopum Puteola- 
num, quem constituit Coadiutorem Emi P. D. Alexii S. R. E. Card. 
Ascalesi, Archiepiscopi Neapolitani. 

die 20 Ianuarii. — Titulari archiepiscopali Ecclesiae Maroneae R. 
D. Franciscum Jachym, professorem Theologiae moralis in Facultate 
Theologica Vindobonensi, quem constituit Coadiutorem Emi P. D. Theo- 
dori S. R. E. Cardinalis Innitzer, Archiepiscopi Vindobonensis. 

die 24 Ianuarii. — Titulari episcopali Ecclesiae Zenobiensi R. P. Pa- 
tricium Skinner, C. I. M., Rectorem Seminarii Regionalis Halifaxiensis, 
quem deputavit Auxiliarem Exc. P. D. Eduardi Patricii Roche, Archie- 
piscopi S. Ioannis Terrae Novae. 

die 28 Ianuarii. — Cathedrali Ecclesiae Trentonensi R. D. Georgium 
Gulielmum Ahr, Antistitem Urbanum et Rectorem Seminarii Maioris 
Archidioecesis Novarcensis. 

— Cathedrali Ecclesiae Carolopolitanae R. D. Ioannem Russell, pa- 
rochum ecclesiae Nativitatis Domini in urbe Vashingtonensi. 

— Cathedrali Ecclesiae Campifontis R. D. Christophorum Weldon, 
moderatorem Charitatis Operum archidioecesis Neo-Eboracensis. 

die 30 Ianuarii. — Titulari archiepiscopali Ecclesiae Ternobenae R. 
D. Antonium Samoré, Nuntiaom Apostolicum in Republica Columbiana. 

die $1 Ianuarii. — Titulari archiepiscopali Ecclesiae Phullitanae 
Exc. P. D. Paschalem Mores, hactenus Episcopum Nuscanum. 

die 2 Februarii. — Cathedrali Ecclesiae Barbastrensi Exc. P. D. Ar- 
thurum Tabera Araoz, hactenus Episcopum titularem Lyrbitanum. 

— Cathedrali Ecclesiae Civitatensi Exc. P. D. Jesum Enciso Viana, 
hactenus Episcopum titularem Elusanum. 

— Cathedrali Ecclesiae Ibusensi Exc. P. D. Antonium Cardona Riera, 
hactenus Episcopum titularem Chersonensem in Creta. 

— Cathedrali Ecclesiae Cauriensi R. D. Emmanuelem Llopis Iborra, 
parochum ecclesiae 8. Angeli Custodis in archidioecesi Valentina. 

die 9 Februarii. — Titulari archiepiscopali Ecclesiae Bosporanae 
Exc. P. D. Iosephum Charbonneau, hactenus Archiepiscopum Mariano- 
politanum. 

die JO Februarii. — Metropolitanae Ecclesiae Burdigalensi Exc. P. 
D. Paulum Mariam A. Richaud, hactenus Episcopum Valleguidonensem. 

die 13 Februarii. — Titulari, pro hac vice, archiepiscopali Ecclesiae 
Caesariensi Philippi, R. D. Armandum Lombardi, Antistitem Urbanum, 
deputatum Nuntium Apostolicum in Republica Venetiola. 

SACRA CONGREGATIO RITUUM 


I 
ROMANA seu CORDUBEN. 


BEATIFICATIONIS ET CANONIZATIONIS SERVAE DEI MARIAB A SACRO 
CORDE IRSU, FUNDATRICIS ANCILLARUM SACRATISSIMI CORDIS IBSU. 


SUPER DUBIO 


An constet de virtutibus theologalibus Fide, Spe, Caritate cum in Deum, 
tum in proximum nec non de cardinalibus Prudentia, Iustitia, Tem- 
perantia, Fortitudine earumque adnevis in gradu heroico, in casu et 
ad effectum de quo agitur. 


Misericordissimus Redemptor noster, sacratissimi Cordis sui divitias 
in homines ultimis hisce temporibus effundere volens, plura quoque reli- 
giosa Instituta suscitavit, quibus quasi mandatum committere visus est, 
fidelium corda divini amoris igne inflammandi, praesertim erga mirabile 
Eucharisticum mysterium. Ardentissimo huic optatui, Venerabilis Ra- 
phaéla Maria a S. Corde Iesu apprime respondit. 

‘Ipsa enim divini Sacramenti amantissima, inscrutabili divinae Pro- 
videntiae consilio, contra omnem humanam praesensionem, mater facta 
est novae religiosae familiae, cuius peculiaris finis est adoratio Ssmhi Sa- 
cramenti, quod est princeps donum e Sacratissimo Corde Iesu in animo- 
rum salutem procedens, finis autem secundarius femineae iuventae edu- 
catio, mulierumque religiosa eruditio, praesertim per sacros secessus 
aeternis commentandis rebus institutos. 

Quomodo Serva Dei hoc divinum consilium sit exsecuta ex dicendis 
apparet. 

Die 1 Martii a. D. 1850, feria VI, quae Sacri Iesu Cordis cultui spe- 
cialiter dicatur, in pago Pedro-Abad in Corduben. Dioecesi in Hispania, 
decima inter tredecim filios, quos pii honestique coniuges Ildefonsus 
Porras et Raphaéla Ayllon genuerant, nata est Serva Dei cui in baptismo, 
sequenti die suscepto, Raphaélae, Franciscae a Ssmo Rosario, Rude- 
sindae nomina fuere imposita. Mature patre orbata, sub sapienti viduae 
matris disciplina sancte fuit educata, adeo ut septennis, raro tunc tem- 
poris exemplo, ad sacram mensam fuerit primitus admissa, sequenti au- 
tem anno ad sacramentum Confirmationis. Sine mora miras in perfe- 

ctionis via progressiones fecit. Castitatis voto quindecim annos nata se 
obstrinxit, quod integerrime per totam vitam servavit. 

Anno 1869 matrem quoque amisit, Deumque ad perfectiorem vitam 
allicientem persequi exoptans, in Societatem Sororum a Maria Repara- 
trice fuit admissa, quarum domus Cordubae sua sororisque impensa 
construebatur. 

Verum non multo post, his religiosis abscedentibus, factum est ut. 
ipsa, quae nomen Mariae a Sacro Corde Iesu assumpserat, novi Instituti 
regimen, ecclesiastica auctoritate iubente, coacta fuerit assumere, atque, 
Matritensi domo fundata, Toletani Archiepiscopi consilio novae huic fa- 
miliae nomen Sororum Reparatricum Sacri Cordis indidit, quod postea 
ab Apostolica Sede, in decreto « Laudis » in Ancillarum Sacratissimi 
Cordis Jesu fuit immutatum. Plena huius approbatio anno 1887 fuit de- 
creta. Anno 1877 temporaria vota, perpetua vero anno 1888 nuncupavit. 
Quum de generali Instituti Moderatrice eligenda ageretur, ut pronum 
erat, Serva Dei unanimi electa fuit suffragio. Perfectissimum religiosae 
vitae exemplar se praebuit, suasque filias fortiter quidem simul vero 
suaviter ad religiosam perfectionem impellebat, quod efficaciter obtinuit. 

Sorores enim fere omnes, matris vestigia prementes, regulari obser- 
vantia et virtutum exercitio adeo praestabant, ut plures Episcopi, ut 
in suis dioecesibus Instituti domus constituerentur enixe rogarent. 

Res prospere quidem procedebant ; verum quoniam opera Dei animos- 
que servorum eius Crucis sigillo oportet obsignari, a nonnullis ei per- 
suasio fuit instillata imparem suo ufficio esse. Cui consilio humillima 
libenter morem gerens, munere se abdicavit, atque per duos supra tri- 
ginta solidos annos a cunctis officiis exonerata et quasi neglecta, ora- 
tioni, carnisque mortificationi intenta, absconditam in Christo vitam 
duxit, angoribus doloribusque confertam, quos generose pro Dei amore 
fortiter ad mortem usque sustulit. Atrocissimo morbo patientissime to- 
lerato, Ecclesiae sacramentis roborata, die Epiphaniae Domini Romae 
anno 1925 lectissimam animam in osculo Domini exhalavit. 

Erumpente sanctitatis fama, canonicae inquisitiones cum Romae an- 
nis 1936-1938, tum per Rogatoriales litteras in Curiis Corduben. a. 1936. 
Mediolanen., Westmonasterien, et Bonaéren, a. 1937 perfectae sunt. Se- 
quenti anno decretum pro scriptis prodiit : a. 1939 causa fuit introducta. 

Obedientia Urbanianis decretis super cultu non praestito recognita, 
Apostolici processus annis 1940-1941 fuerunt constructi, quorum iuridica 
vis sicut et Ordinariorum a. 1943 fuit pariter recognita. Servatis itaque 
servandis coram Rio Cardinali Friderico Tedeschini, causae Ponente 
seu Relatore, antepraeparatoria Congregatio die 25 Iunii a. 1946 habita 

est, quam duae Praeparatoriae diebus 13 Ianuarii 1948 et 4 Ianuarii 1949 
subsecutae sunt. Demum coram Ssmo D. N. Pio Papa XII Generalis die 
22 Martii est coacta, in qua idem Rus Cardinalis Relator dubium pro- 
posuit disceptandum : An constet de virtutibus theologalibus Fide, Spe, 
Caritate cum in Deum tum in proximum, nec non de cardinalibus Pruden- 
tia, Iustitia, Temperantia, Fortitudine earumque adnewis in gradu he- 
roico, in casu et ad effectum de quo agitur. Rimi Cardinales, Officiales 
Praelati Patresque Consultores suum protulere suffragium ; Beatissimus 
vero Pater sententiam suam ad hunc usque diem, 13 Maii, edere distulit, 
ea ratione, ut Suis adstantiumque precibus Sua mens a Deo illustraretur. 

Quapropter Rios Cardinales Fridericum Tedeschini et infrascriptum 
S. R. C. Praefectum, nec non R. P. Salvatorem Natucci, Fidei genera- 
lem Promotorem, meque Secretarium ad Se accivit, sacraque Hostia 
sancte litata, edixit: Constare de virtutibus theologalibus Fide, Spe, 
Caritate cum in Deum, tum in provimum, nec non de cardinalibus Pru- 
dentia, Iustitia, Temperantia, Fortitudine earumque adnexis Venerabilis 
Servae Dei Raphaélae Mariae a Sacro Corde Iesu in gradu heroico in 
casu et ad effectum, de quo agitur. 

Hoc autem docretum rite promulgari atque in acta Sacrae Rituum 
Congregationis referri mandavit. 

Datum Romae, die 13 Maii a. D. 1949. 


3 C .Card. Micara, Ep. Velitern., Praefectus 
L. #8 S. 
7 A. Carinci, Archiep. Seleuc., Secretarius 


II 
ROMANA sev ALBANEN. 


CANONIZATIONIS BEATI GASPARIS DEL BUFALO, CANONICI BASILICAB S. MARCI DE 
URBE, FUNDATORIS CONGREGATIONIS MISSIONARIORUM A PRETIOSISSTMO SAN- 
GUINE, 

SUPER DUBIO 

An signanda sit commissio reassumptionis causac in casu et ad effectum 

de quo agitur. 


Summa Romanorum laetitia, die 18 Decembris mensis a. 1904, Pii Pa- 
pae X, sa. me. auctoritate, in Vaticana Basilica Venerabilis Servi Dei 
Gasparis Del Bufalo sollemnia Beatificationis celebrata fuere. Ture me- 
rito Romani cives exsultarunt ; Gaspar enim in hac alma Urbe a. 1786 

die 6 Ianuarii natus est in eaque Canonicus Marcianus; Sacerdotio au- 
ctns, in animorum salutem strenue laboravit. Mirabili fortitudine sacri- 
legum iuramentum, ab impio pontificiae ditionis invasore impositum, de- 
trectavit ; ideoque exsilium carceremque est passus. In qua, tot spiritua- 
les ruinas perpendens, non sine divino instinctu, sacerdotum Congrega- 
tionem, qui christianam fidem populo evangelizarent, atque novam So- 
rorum familiam, quae puellarum institutioni et educationi incumberet, 
instituere animo revolvit. Quod salubre consilium, reddita Ecclesiae 
pace, in actum, Pio Papa VII favente, deduxit. 

Utramque familiam sub Pretiosissimi Sanguinis D. N. I. C. titulo 
dicatam voluit, per quem humani generis redemptio effecta est. 

Innumeras sacras expeditiones cum suis sociis per fere vigintiqua- 
tuor annos iugiter perfecit, uberrimosque animorum fructus tulit. 

Laboribus potius quam aetate fractus, a. 1837, Romae in osculo Do- 
mini, lectissimam animam exhalavit. 

Sanctitatis fama post obitum magis magisque erumpente, canonicis 
inquisitionibus, seu ordinaria seu Apostolica auctoritate peractis, Ser- 
vus Dei inter Beatos a Pio Papa X a. 1904, ut diximus, fuit annumeratus. 

Cum rumor nonnullarum sanationum, quae miraculo tribuendae vi- 
dentur, modo exortus sit, Ssio D. N. Pio Papae XII postulatoriae lit- 
terae pro canonizatione obtinenda oblatae sunt, atque Revmus D. Amil- 
car Rey, Congregationis a Pretiosissimo Sanguine generalis Postulator, 
a Sacra hac Congregatione obtinuit ut de Causae resumptione ageretur. 

Quare die 12 Iulii, anni huius, Efius ac Revinus D. Cardinalis Ale- 
xander Verde, Causae Ponens seu Relator, in Congregatione Ordinaria 
dubium proposuit discutiendum: An signanda sit commissio reassum- 


ptionis causae praedicti Beati, in casu et ad effectum de quo agitur, de 


eaque retulit. Emi ac Revmi Cardinales unanimi suffragio rescripse- 
runt: Signandam esse commissionem si Sanctissimo placuerit. 


Facta autem ab infrascripto Cardinali Praefecto relatione Beatis- . 


simo Patri, Sanctitas Sua subsignata die, Eminentissimorum Patrum 

rescriptum ratum habens, Sua manu commissionem reassumptionis cai- 

sae canonizationis Beati Gasparis Del Bufalo dignata est signare. 
Datum Romae, die 22 Iulii a. D. 1949. 


$R C. Card. Micara, Ep. Velitern., Praefectus. 
L. & 


¢ A. Carinci, Archiep. Seleuc., Secretarius. 

III 
TARVISINA 


BHATIFICATIONIS HT CANONIZATIONIS VENERABILIS SERVAH DEI MARIAH BERTIL- 
LAE BOSCARDIN, EX INSTITUTO SORORUM MAGISTRARUM A S. DOROTHEA FI- 
LIARUM SACRORUM CORDIUM. 


SUPER DUBIO 


An constet de virtutibus theologalibus Fide, Spe, Caritate cum in Deum, 
tum in proximum, nec non de cardinalibus Prudentia, Iustitia, Tem- 
perantia, Fortitudine earumque adnexis in gradu heroico, in casu et 
ad effectum de quo agitur. 


Benignissimus Deus hominem, quem in Sui similitudinem creavit, 
praedestinavit quoque, ut scribit Apostolus, in adoptionem filiorum per 
ITesum Christum in ipsum (Eph. 1, 5); ita ut nos simus non solum invi- 
cem, sed Christi ipsius fratres, adeo cum eo coniuncti, ut idem Paulus 
nos doceat: Unum corpus sumus in Christo (Rom. 12, 5), qui est caput 
corporis Ecclesiae (Col. 1, 18), ex quo totum corpus compactum et co- 
nexum (Eph. 4, 16). Quam doctrinam ipse Dominus, a quo Apostolus 
evangelium didicit, dignatus est nos docere, praemii aut damnationis 
sententiae rationem aperiens, quam in extremo iudicio erit laturus: Ve- 
nite benedicti Patris mei, dicet, possidete paratum vobis regnum @ con- 
stitutione mundi. Esurivi enim et dedisti mihi manducare... nudus eram 
et cooperuistis me, infirmus eram et visitastis me... Amen dico vobis 
quamdiu fecistis uni ex his fratribus meis minimis mihi fecistis. 

Ille itaque qui misericordiae opera proximis impertitur, ea ipsi Chri- 
sto impertitur. 

Hoc fidei et caritatis spiritu impulsa, Venerabilis Soror Maria Ber- 
tilla Boscardin totam vitam suam in proximorum bonum impendit ac 
superimpendit, praemiumque harum virtutum, ut conicere licet, in cae- 
lesti regno est assecuta. Pauca de eius mirabili vita gratum est delibare. 

Die 6 Octobris mensis anno 1888 in oppido Brendola, intra Vicenti- 
nae Dioecesis fines, e coniugibus Angelo Boscardin et Maria Teresia Be- 
netti, Anna Francisca nata est et a Parocho Ioanne Fossa, postea Epi- 
scopo Faesulano, baptizata. Piissima genetrix pietate ac religionis ru- 
dimentis eius animum ita informavit, ut, iam inde a pueritia, ad quan- 
tam vitae sanctitatem filiolam perventuram esse visum fuerit. 

Die Annuntiationi B. M. V. sacra, anno 1897 divinam Eucharistiam 

primitus suscepit. Duos post annos sacro Chrismate fuit delibuta. Mu- 
nicipalem ludum celebrantem, condiscipularum exemplum magistra at- 
que cives admirabantur eamque passim angelum vocabant. 

Ad Religiosam vitam capessendam se allectam persentiens, omnibus 
superatis impedimentis, Aprili mense anni 1905 inter Magistras a S. Do- 
rothea, Filias Sacrorum Cordium, uti probanda excepta fuit, sequenti- 
que Octobri mense, religionis vestes induit, tirociniumque iniit, assum- 
pto Mariae Bertillae nomine. 

In hac religiosae vitae periodo, magis magisque in virtutibus exer- 
cendis progressiones fecit, in humilitate praesertim et caritate: nemo 
enim ea humilior, nemo caritate insignior. Anno 1907 religiosa vota nun- 
cupavit. Omnia quidem summique momenti officia, quasi ab ipso, Deo 
concredita, sancte perfecteque adimplevit, verum in infirmorum cura, 
difficillimis quoque in adiunctis, maxime eminuit. 

In Tarvisino enim nosocomio stupenda caritatis, patientiae, animi de- 
missionis specimina exhibuit. Sollicita, benigna, comis infirmis asside- 
bat; vigilias, ut sorores levaret, veluti sui iuris, agere sibi vindicabat ; 
aegrorum morositatem invicta patientia tolerabat ; medicis et chirurgis 
fatentibus, pretiosam eis conferebat operam. Europaeo bello saeviente 
huc illuc cum aegrotis et sauciatis militibus migrare coacta strenue se 
gessit, nil sibi prospiciens, sed de eorum tantum salute cum temporali 
tum spirituali sollicita. Nullus enim ex aegrotis eius curae commissis 
sine Ecclesiae Sacramentis e vita cessit. 

Non sine lacrimis legi potest primarii chirurgi ellogium, cui ceteri 
nosocomio addicti medici et infirmarii concinunt, quique marmoreum 
voluere in eius memoriam erigere monumentum, tantae virtutis testimo- 
nium. Multa, sine ulla querimonia, est passa, licet omnino culpa expers; 
immo saepe et reprehensionem et non admissorum paenitentiam silenter 
acceptavit et luit. 


Per quatuor circiter annos maligno sarcomate fuit excruciata, quod . 


silentio sustulit, nec a consuetis officiis se abstinuit, donec a Supe- 
riorissa, gravibus signis commota, Bertilla medicam inspectionem per- 
peti coacta fuit. Veluti ultimo experimento, chirurgico ferro subiecta 
fuit, ast incassum, die enim 22 Octobris anno 1922 sacramentis morien- 
tium roborata, divinae voluntati perfectissime conformata, laeta ter 
Iesum solum ingeminans, lectissimam animam exhalavit. 

Sanctitatis fama erumpente, ordinaria auctoritate in Tarvisina Cu- 
ria canonicae inquisitiones annis 1925-1930 fuerunt peractae. 

Die 20 Aprilis anno 1932 favorabile super scriptis decretum editum 
est. Die 22 Maii anni 1935 Pius Papa XI, fel. rec., commissionem Intro- 

ductionis causae manu Sua signavit. Die 31 Iulii eiusdem anni super 
obedientia urbanianis decretis de cultu Servis Dei non praestando pro- 
diit decretum. Apostolico processu constructo, eiusque, atque prioris, 
iuridica vi per decretum die 24 Aprilis a. 1942 recognita, dispensatione 
a Sstho D. N. Pio Papa XII obtenta super nondum quinquaginta anno- 
rum decursu expleto, coram Rmo Cardinali Alexandro Verde, Causae 
Ponente, Antepraeparatoria Congregatio die 29 Aprilis a. 1947 habita 
est, quam die 29 Martii anni huius Praeparatoria est subsecuta, die vero 
21 Iunii mensis coram Sanctitate Sua Generalis, in qua idem Cardina- 
lis Ponens seu Relator dubium posuit disceptandum: An constet de vir- 
tutibus theologalibus Fide, Spe, Caritate cum in Deum tum in prowi- 
mum nec non de cardinalibus Prudentia, Iustitia, Temperantia, Forti- 
tudine earumque adnezxis, in gradu heroico, in casu et ad effectum de 
quo agitur. Beatissimus Pater Rmorum Cardinalium, officialium Prae- 
latorum Patrumque Consultorum suffragia attento animo auscultavit ; 
verum sententiam edere ad hunc usque diem 31 Iulii, Dominicam octa- 
vam post Pentecosten, distulit, ferventes interim preces ad Deum lumi- 
num Patrem ingeminans, ut Sua mens illustraretur. 

Eapropter Ris Cardinalibus Alexandro Verde, Causae Ponente, at- 
que infrascripto S. R. C. Praefecto nec non R. P. Salvatore Natucci Fi- 
dei generali Promotore meque Secretario ad se advocatis, sacrosancta li- 
turgia devotissime celebrata, edixit: Constare de virtutibus theologali- 
bus Fide, Spe, Caritate cum in Deum tum in proximum nec non de cardi- 
nalibus Prudentia, lustitia, Temperantia, Fortitudine earumque adnewis 
Venerabilis Servae Dei Mariae Bertillae Boscardin in gradu heroico, in 
casu et ad effectum de quo agitur. 

Hoc autem decretum rite promulgari et in acta Sacrae Rituum Con- 
gregationis referri mandavit. 

Datum Romae, die 31 Lulii 1949. 


#4 C. Card. Micara, Ep. Velitern., Praefectus. 


L. S. 
+ A. Carinci, Archiep. Seleuc., Secretarius. 

IV 
ROMANA 


BHATIFICATIONIS ET CANONIZATIONIS VENERABILIS SERVI DEI VINCENTII PAL- 
LOTTI, SACERDOTIS, FUNDATORIS SOCIETATIS APOSTOLATUS CATHOLICI. 


SUPER DUBIO 


An stante approbatione virtutum et miraculorum, Tuto procedi possit 
ad eiusdem Venerabilis sollemnem Beatificationem. 


Pius Pp. XI in sermone quem habuit die 24 Ian. 1932, quo decretum 
super heroicis Ven. Vincentii Pallotti virtutibus promulgatum fuit, eum 
exhibuit ut mirabile exemplum sacerdotalis vitae, quae animorum zelo 
succensa omnes homines ad Petri ovile seu revocare seu primo adducere 
moliebatur. Hinc eius insatiabilis ardor pro missionalibus operibus fo- 
vendis, christiano populo stimulos addendo ad Dei regnum dilatandum 
qua exemplo, qua praedicatione, qua subsidia quaerendo, qua eccle- 
siasticae hierarchiae operam conferendo. 

Quare merito a Pontifice « providus et pretiosus Actionis Catholicae 
antesignanus ») fuit commonstratus. Hac mente ipse « Apostolatus Ca- 
tholici Societatem » instituit, quam e Sacerdotibus, e fratribus laicis 
atque Sororibus, immo fidelibus utriusque sexus, Regularibus non exclu- 
sis, qui, saltem precibus suam operam ad communem finem conferrent, 
constare voluit. Haec late per orbem dilatata uberrimos laetosque fru- 
ctus in Dei gloriam fert. 

Societatem hanc non modo indefessa actione sed et praecipue exemplo, 
oratione, aspero vitae genere firmavit. Quinquagesimo quinto anno non- 
dum expleto die 22 Ianuarii mensis a. 1850 ad Superos evolavit. Leo XIII 
fel. rec. Introductionis causae commissionem Sua manu signavit; die 24 


Ianuarii anno 1932 Pius Papa XI s. m. heroicas eum exercuisse virtutes . 


edixit : Sshus D. N. Pius Pp. XII die 27 Novembris proxime elapsi duo 
miracula approbavit, quae ad Beatificationis honores ei comparandos 
Actores exhibuerant. 

Verum ut ad haec sollemnia possit procedi a iure praescribitur dubii 
disceptatio: An stante virtutum et duorum miraculorum approbatione, 
Tuto procedi possit ad eiusdem 8. D. sollemnem Beatificationem. Du- 
bium hoc infrascriptus Cardinalis S. R. C. Praefectus atque Causae 
Ponens seu Relator in Generali Congregatione, coram SS. D. N. Pio 
Papa XII die 6 Decembris anni huius discutiendum proposuit, cui Rimi 
Cardinales, Officiales Praelati et PP. Consultores unanimi affirmativo 

suffragio responderunt: Beatissimus vero Pater suam edere sententiam 
procrastinavit ut rem coram Deo enixis precibus perpenderet. Diem 
vero hanc selegit, Dominicam III Sacri Adventus ut suam aperire 
mentem. 

Quare infrascriptum Cardinalem, R. P. Salvatorem Natucci, Fidei 
Generalem Promotorem, meque Secretarium advocavit atque divina ho- 
stia sancte in Vaticana Basilica litata edixit : Tuto procedi posse ad sol- 
lemnem Ven. Vincentii Pallotti Beatificationem. 

Hoc autem decretum promulgari et in acta Sacrae Rituum Congre- 
gationis referri Apostolicasque litteras sub anulo Piscatoris de Beatifi- 
cationis sollemniis in Vaticana Basilica quandocumque celebrandis ex- 
pedire mandavit. 

Datum Romae, die 11 Decembris, Dominica III Sacri Adventus, 
a. D. 1949. 


C. Card. Micara, Ep. Velitern., Praefectus. 


L. & 8. 
+ A. Carinci, Archiep. Seleuc., Secretarius. 


Vv 


BHATIFICATIONIS ET CANONIZATIONIS VENERABILIS SERVI DEI DOMINICI SAVIO, 
ADULESCENTIS LAICI, SALESIANI ORATORII ALUMNI. 


SUPER DUBIO 


An et de quibus miraculis constet in casu et ad effectum da quo agitur 


« Volo fieri sanctus », vix duodecim annos natus, confidenter S. Ioan- 
nem Bosco alloquens, Venerabilis Dominicus Savio dixit ; propositumque 
ad amussim servavit, adeo ut, post triennium, anno 1857 vita excedens, 
sanctitatis famam reliquit. Quod autem fama haec solido fundamento 
fuerit innixa, Sacra haec Congregatio per decretum heroicas virtutes, 
Pii Papa XI auctoritate approbans, die 9 Iulii a. 1933 editum, sollem- 
niter testata est. Quam sententiam munificus Deus dignatus est mira- 
culorum splendore confirmare. Duas enim miras sanationes patravit, 
quae uti vera miracula sunt habenda, quae a Salesiana Societate ad 
Beatificationem huius adulescentis obtinendam afferuntur. 

I. Puer Sabatinus Albano ex oppido « Siano» in Archidioecesi Sa- 
lernitana a gravissima septicohaemia cum bronchio-pneumonite bilate- 
rali basilari, nephrite acuta haemorrhagica et septica meningite, Mar- 


} 
| 4 
] 
] 
| 
1 
| 
| 
z 
j 
2 
q 


206 Acta Apostolicae Sedis — Commentarium Officiale 


tio mense ineunte, anno 1927, attactus fuit; qui multiplex morbus adeo 
saeviit, ut, medentis iudicio, puer in eo esset ut moreretur. Verum Ve- 
nerabilis Dominici Savio imago a pueri matre sub cervicali fuit inserta, 
ingeminatis simul ferventibus precibus ut sanatio, eius interventione, 
obtineretur. Hora postmeridiana 11 medens dixit puerum eadem nocte 
esse moriturum. 

Verum sequenti mane puer ab eodem sanus inventus est. Miraculum 
intervenisse ipse medens fassus est. Periti ex officio ipsumque medicum 
Sacrae huius Congregationis Collegium diagnosim quod ad substantiam, 
infaustam prognosim, sanationem praeter naturae vires contigisse una- 
nimi consensu edicunt. 

II. Maria a Consolatione Adelantado, Barcinonensis puella, die 1 
Martii mensis, anno 1936, dum pila ludit, in terram decidens, comminu- 
tam fracturam intra-articularem cum articulari luxatione in sinistro 
cubito passa est, cui postea, ob inconsultam duorum empiricorum ope- 
ram, ulceratio accessit. Die 23 eiusdem mensis novendiales preces pro 
sanatione, per Venerabilis Dominici Savio intercessionem, obtinenda 
inceptae fuere: interim de Venerabilis reliquiis particula brachio fuit 
apposita. Hora antemeridiana tertia diei 27 in eadem condicione Maria 
versabatur adhuc, hora vero quarta, de repente a fractura omnibusque 
adiunctis se sensit sanatam, liberosque brachii motus recuperavit. 

Medens tresque officiales periti in diagnosi et prognosi edicenda con- 
cordant, insimulque praeter naturae leges sanationem evenisse fatentur. 

Super his sanationibus Apostolicae inquisitiones fuerunt in Saler- 
nitana et Barcinonensi Episcopalibus Curiis peractae, atque favorabile 
pro iuridica earum vi decretum die 30 Iulii anno 1944 fuit editum. Ante- 
praeparatoria Congregatio coram Revmo Cardinali Alexandro Verde, 
Causae Ponente, die 10 Decembris a. 1946 celebrata fuit ; Praeparatoria 
vero die 12 Iulii anni huius, Generalis demum die 6 Decembris coram 
Ssho D. N. Pio Papa XII, in qua idem Cardinalis dubium posuit disce- - 
ptandum: An et de quibus miraculis constet in casu et ad effectum de 
quo agitur. Revini Cardinales, Officiales Praelati Patresque Consultores 
suum edidere suffragium. Beatissimus vero Pater sententiam pandere 
distulit, maius lumen a Deo imploraturus. Hunc vero diem ad hoc 
selegit. 

Eapropter Revinos Cardinales Ponentem seu Felatorem atque infra- 
scriptum S. R. C. Praefectum nec non R. P. Salvatorem Natucci meque 
Secretarium ad Se accivit, atque sacrosancto eucharistico Sacrificio 
pientissime litato, edixit: Constare de duobus propositis miraculis, vi- 
delicet de instantanea perfectaque sanatione cum pueri Sabatini Albano 

@ gravissima septicohaemia cum bronchio-pneumonite bilaterali basilari, 
nephrite acuta haemorrhagica et septica meningite, tum Mariae a Con- 
solatione Adelantado a gravi fractura comminuta intra-articulart cum 
luxatione articulari et ulceratione in sinistro cubito. 

Hoc autem decretum rite promulgari et in acta Sacrae Rituum Con- 
gregationis referri mandavit. 

Datum Romae, die 11 Decembris 1949, Dominica III Sacri Adventus. 


48 C. Card. Micara, Ep. Velitern., Praefectus. 


7 A. Carinci, Archiep. Seleuc., Secretarius. 


VI 
MATRITEN. 


BEATIFICATIONIS EI CANONIZATIONIS VENERABILIS SERVAE DEI VINCENTIAB MA- 
RIAE LOPEZ VICUNA, FUNDATRICIS INSTITUTI FILIARUM MARIAE IMMACULA- 
TAH PRO PUELLIS FAMULATUI ADDICTIS. 


SUPER DUBIO 


An et de quibus miraculis constet in casu et ad effectum de quo agitur 


Venerabilis Vincentiae Mariae “opez Vicuiia vitam attente conside- 
rantes evidenter eius virtutum heroicitatem recognoscere debemus. Opus 
enim, propter quod Institutum Filiarum Mariae Immaculatae condidit 
pro puellis famulatui addictis, utpote novum in mundo tantas ei calum- 
nias, difficultates omne genus concitavit, ut nisi heroica fortitudine cum 
caritate fuisset ornata, nullimode potuisset ea superare. Ipsa vero, Deo 
confidens, immota permansit, quare optime ei Augustini verba aptan- 
tur: «Inter opprobria secura, inter odia benefica, inter iras placida, 
« inter insidias innocens, inter iniquitates gemens, in veritate respirans » 
(PL 39/1535). Deus autem has virtutes generose rependit et Instituti pro- 
pagatione et miraculorum gloria, quibus via ad Beatificationis honores 
ei comparandos panditur. 

Etenim duae mirae sanationes, ab actoribus propositae, vera mira- 
cula a Deo per Famulae Suae intercessionem sunt agnitae. Et sane. 

I. Agnes Dean Guelbenzu, in loco vulgo dicto Cascantes, Tarraconen- 
sis Archidioecesis, meningite, probabilissime tuberculari, fuerat gravi- 
ter attacta et in eo erat ut fere morti subiaceret. Hoc medentium iudi- 

cium plene a nostris peritis ex officio, immo et ab ipso sacrae huius Con- 
gregationis medico Collegio approbatur. 

Venerabili Vincentia Maria ferventer invocata, Agnes in instanti, 
perfecte primis matutinis horis diei 27 Iulii a. 1928 sanata est et quidem 
perseveranter, uti periti physici anno post sanationem duodecimo com- 
probarunt. 

Sanationem hanc ultra naturales leges contigisse duo medentes, ex 
officio periti Collegiumque medicum sine haesitatione affirmant. 

II. Iosephus Maria Gomez Ullate, praefatae Agnetis consobrinus, 
anno 1929, Martio mense angina agranulocytica acuta, omni recuperan- 
dae salutis amissa spe, affectus fuit tam graviter, ut sacro viatico extre- 
maque Unctione fuisset munitus atque ad agonem pervenisset. Vene- 
rabilis Vincentia Maria per novendiales preces invocata fuit eiusque 
imago sub infirmi caput posita. Die 28 Aprilis, hora quarta postmeri- 
diana venae concidunt, respiramen cessat, mortuus existimatur. Ast re- 
pente omnibus mirantibus, Ioseph ad vitam veluti revocatur, placido sa- 
lubrique somno corripitur, sibi conscius factus, convalescere coepit, gra- 
via symptomata cordis illico evanescunt, atque intra paucos dies per- 
fectae sanitati restituitur. Unanimis est seu medentium seu trium peri- 
torum ex officio sententia in sanatione divinam actionem agnoscens. 

Super utraque sanatione in Pampilonensi Curia Apostolicae peractae 
sunt inquisitiones, de quarum valore iuridico favorabile decretum die 3 
Tulii a. 1944 editum est. 

Servatis itaque de iure servandis, coram Revmo D. Cardinali Alexan- 
dro Verde, Causae Ponente, die 11 Novembris mensis a. 1947 Anteprae- 
paratoria Congregatio habita fuit, Praeparatoria vero die 25 Octobris 
proxime elapsi, Generalis demum coram Ssmho D. N. Pio Papa XII die 6 
mensis huius, in qua Revinus Cardinalis Ponens seu Relator dubium po- 
suit disceptandum : An et de quibus miraculis constet in casu et ad effe- 
ctum de quo agitur. 


Revi Cardinales, Officiales Praelati Patresque Consultores suam de 


re aperuerunt mentem. Beatissimus vero Pater Suam edere sententiam 
ad hunec usque diem distulit, ferventes interim effundere preces volens, 
ut divinum beneplacitum evidentius agnoscere imploraret. 

Quocirca arcessitis ad Se Revihis Cardinalibus Ponente et infrascri- 
pto S. R. C. Praefecto, nec non R. P. Salvatore Natucci, Fidei Promo- 
tore generali, meque Secretario, religiose sacro litato, edixit : Constare 
de duobus propositis miraculis, Venerabili Vincentia Maria Lopez Vi- 
cuna intercedente, a Deo patratis, nimirum de instantanea perfectaque 
sanatione Agnetis Dean Guelbenzu a lethali meningite deque perfecta 

sanatione losephi Mariae Gomez Ullate a lethali angina agranulocytica 
acuta, 

Hoc autem decretum publici iuris fieri et in acta Sacrae Rituum Con- 
gregationis referri mandavit. 

Datum Romae, die 11 Decembris 1949, Dominica III Sacri Adventus. 


C. Card. Micara, Ep. Velitern., Praefectus. 


L. 8. 
+ A. Carinci, Archiep. Seleuc., Secretarius. 

ACTA TRIBUNALIUM 


SACRA ROMANA 


Citatio edictalis 


SOUTHWARCEN. 
NULLITATIS MATRIMONII (P. J. MONTGOMERY -WALTON) 


Cum ignoretur locus actualis commorationis Di Laurentii Walton, 
in causa conventi, eundem citamus ad comparendum, sive per se sive 
per procuratorem legitime constitutum, in sede Tribunalis S. R. Rotae 
(Romae, Palazzo della Cancelleria) die 25 Maii 1950, hora duodecima 
ad concordandum de dubio disputando, vel infrascripto subscribendum 
et ad diem designandam, qua habebitur Turnus Rotalis pro causae de- 
finitione. 


1) An constet de wullitate sententiae Sauthwarcen. diei 28 decem- 
bris 1942 et quatenus negative, 
2) An constet de nullitate matrimonii in casu. 
Ordinarii locorum, parochi, sacerdotes et fideles quicumque notitiam 
habentes de loco commorationis praedicti Di Laurentii Walton curare 
debent, ut de hac edictali citatione ipse moneatur. * 


G. Heard, Ponens. 


Ex Cancellaria Tribunalis S. R. Rotae, die 21 Februarii 1950. 
O. Bejan, Notarius. 


* Etant inconnu le lieu de la demeure actuelle de Mr Laurent Walton dé- 
fendeur en cette cause, nous le citons 4 comparaitre, par propre personne — 
ou par un procureur légitimement constitué, au siége du Tribunal de la 
S. Rote Romaine (Roma, Piazza e Palazzo della Cancelleria) le 25 mai 1950, 
4 12 heures, pour concorder ou souscrire le doute ci-dessous rapporté, et fixer 
le jour de la décision de la cause devant la Rote. 

1) Conste-t-il de la nullité de la sentence du Tribunal de Southwark du 
28 décembre 1942? et, dans le cas contraire; 
2) Conste-t-il de la nullité du mariage dans cette cause? 

Les Ordinaires des lieux, les curés, les prétres, les fidéles ayant connais- 
sance du lieu de la résidence du dit Laurent Walton devront, dans la mesure 
du possibile, l’avertir de la presente citation. 

DIARIUM ROMANAE CURIAE 


SACRA CONGREGAZIONE DEL CONCILIO 
AVVISO DI CONCORSO 


Presso la Sacra Congregazione del Concilio é aperto un concorso per quat- 
tro posti di Aiutante di Studio, di cui due per l’Ufficio Disciplinare e due 
per l’Ufficio Catechistico. 

Vi potranno prendere parte i Sacerdoti che non abbiano superato il 
35° anno di eta, che siano forniti almeno di licenza in teologia ed in diritto 
canonico, e che non pid tardi del 25 prossimo Marzo abbiano presentato alla 
Segreteria della stessa Sacra Congregazione la domanda, corredata della com- 
mendatizia del proprio Vescovo e del nulla osta del Vicariato di Roma, in- 
sieme ai documenti comprovanti gli studi compiuti, i gradi accademici con- 
seguiti e gli altri titoli. 

Il concorso sara per titoli e per esame di scienza. Si terra anche conto 
della conoscenza di lingue moderne. 

L’esame scritto avra luogo nella Segreteria della Sacra Congregazione il 
giorno primo del prossimo Aprile, alle ore 9, e consistera nello svolgimento 
di due temi, dei quali uno in latino e uno in italiano, su materia disciplinare 
e rispettivamente su materia catechistica di competenza del medesimo Sacro 
Dicastero. 


Roma, 20 Febbraio 1950. 


SACRA CONGREGAZIONE DEI RITI 


Martedi, 3 gennaio 1950, nel Palazzo Apostolico Vaticano, si é adunata 
la S. Congregazione dei Riti preparatoria, nella quale gli Emi e Revmi Si- 
gnori Cardinali, i Revihi Prelati Officiali ed i Revmi Consultori teologi hanno 
discusso su due miracoli, che si asseriscono operati ad intercessione del 
Beato Francesco Saverio Maria Bianchi, Confessore, della Congregazione dei 
Barnabiti, e che vengono proposti per la sua solenne canonizzazione. 


Martedi, 10 gennaio 1950, nel Palazzo Apostolico Vaticano, si é adunata 
la Sacra Congregazione dei Riti preparatoria, nella quale gli Emi e Revi 
Signori Cardinali, i Revi Prelati Officiali e i Revmi Consultori teologi 
hanno discusso su due miracoli, che si asseriscono operati ad intercessione 
del Beato Antonio Maria Giannelli, Vescovo di Bobbio, fondatore delle Suore 
della Beata Vergine dell’Orto, e che vengono proposti per la sua canoniz- 
zazione. 

Martedi, 24 gennaio 1950, nel Palazzo Apostolico Vaticano, si é adunata. 
la S. Congregazione dei Riti preparatoria, nella quale gli Emi e Revmi Si- 
gnori Cardinali, i Revmi Prelati Officiali ed i Revi Consultori teologi, hanno 
discusso su due miracoli, che si asseriscono operati ad intercessione della 
Ven. Serva di Dio Margherita Bourgeoys, fondatrice della Congregazione 
delle Suore di Nostra Signora. 


Martedi, 7 febbraio 1950, nel Palazzo Apostolico Vaticano, si é adunata 
la S. Congregazione dei Riti preparatoria, nella quale gli Emi e Revimi Si- 
gnori Cardinali, i Revmi Prelati Officiali ed i Revi Consultori teologi hanno. 
discusso su due miracoli, che si asseriscono operati ad intercessione del Ven. 
Servo di Dio Francesco Antonio Fasani, sacerdote professo dell’Ordine dei 
Frati Minori Conventuali. 

In seduta ordinaria poi la stessa S. Congregazione ha discusso sulla in- 
troduzione della Causa di beatificazione e canonizzazione del Servo di Dio 
Francesco Garate, religioso coadiutore della Compagnia di Gesv. 


Martedi, 21 febbraio 1950, nel Palazzo Apostolico Vaticano, si é adunata. 
la S. Congregazione dei Riti preparatoria, nella quale gli Emi e Revmi Si- 
gnori Cardinali, i Revi Prelati Officiali ed i Revihi Consultori teologi hanno. 
discusso sul martirio dei Servi di Dio Giuseppe Diaz Sanjurjo, dell’Ordine 
dei Frati Predicatori, Vescovo tit. di Platea, Vicario Apostolico del Ton- 
chino centrale, Melchiorre Garcia Sampedro dello stesso Ordine, Vescovo tit.. 
di Tricomia, successore del predetto nello stesso Vicariato Apostolico, ed al- 
tri 23 dell’Ordine dei Frati Predicatori e secolari, uccisi in odio alla fede 
negli anni 1856-1862. 

In seduta ordinaria inoltre gli stessi Emi e Revi Signori Cardinali ed 
i Revihi Prelati Officiali hanno discusso sulla riassunzione della causa di ca- 
nonizzazione della Beata Beatrice de Silva, fondatrice delle Monache della 
Sstha Concezione. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio XII, felice- 
mente regnante, si é degnato di nominare: 


6 febbraio 1950. S. E. Revita Monsig. Urbani Giovanni, Arcivescovo tit. 
di Sardi, Consultore della Sacra Congregazione 
Concistoriale. 

8 » » Il Reviho Padre Roschini Gabriele Maria, dell’Ordine dei 
Servi di Maria, Consultore della Sacra Con- 
gregazione dei Riti, per le Cause di beatifica- 
zione e canonizzazione. 


Diarium Romanae Curiae 213 


Con Brevi Apostolici, il Santo Padre Pio XII, felicemente regnante, si 
@ degnato di nominare: 


10 aprile 1946. L’Emo e Reviho Signor Cardinale Lavitrano Luigi, Pro- 
tettore delle « Sisters of Our Lady of Charity » 
(Erie). 

4 settembre 1947. L’Emo e Revino Signor Cardinale Tisserant Eugenio, Pro- 
tettore delle Suore di Loretto ai piedi della 
Croce (Louisville). 

10 » 1949. L’Emo e Revmo Signor Cardinale Piazza Adeodato Gio- 
vanni, Protettore delle « Hermanas Terciarias 
Carmelitas Teresas de San José » (Barcellona). 

2 ottobre » L’Emo e Revihmo Signor Cardinale Piazza Adeodato Gio- 
vanni, Protettore delle « Carmelitas Terciarias 

Descalzas » (Tarragona). 

» » »  L’Emo e Reviho Signor Cardinale Pizzardo Giuseppe, Pro- 
tettore delle Suore della Presentazione della 
B. M. V. (Sioux Falls). 

‘14 novembre » L’Emoe Revmo Signor Cardinale Pizzardo Giuseppe, Pro- 
tettore della Congregazione degli Operai Cri- 
stiani di S. Giuseppe Calasanzio (Vienna). 

15 » » L’Emo e Revo Signor Cardinale Canali Nicola, Protet- 
tore delle Suore Francescane della Carita Cri- 
stiana (Green Bay). 


16° » » L’Emo e Revo Signor Cardinale Bruno Giuseppe, Pre- 
fetto della S. Congregazione del Concilio. 
28 » » L’Emo e Revmo Signor Cardinale Tedeschini Federico, 


Protettore della Piccola Missione per i Sordo- 
muti (Bologna). 

8 dicembre » L’Emo e Revino Signor Cardinale Micara Clemente, Pro- 
tettore della Pontificia Accademia dell’Imma- 
colata Concezione (Roma). 

16 » » 8. E. Revina Monsig. Sigismondi Pietro, Arcivescovo tit. 
di Neapoli di Pisidia, Delegato Apostolico del 
Congo Belga e del Ruanda Urundi. 

-80 gennaio 1950. S. E. Reva Monsig. Samoré Antonio, Arcivescovo tit. 
di Tirnovo, Nunzio Apostolico in Colombia. 

18 febbraio » 4S. E. Revita Monsig. Lombardi Armando, Arcivescovo 
tit. di Cesarea di Filippo, Nunzio Apostolico in 
Venezuela. 

Assistenti al Soglio Pontificio: 


14 gennaio 1947. 8S. E. Reva Monsig. Shvoy Luigi, Vescovo di Alba Reale. 


25 maggio 

2 agosto 

3 ottobre 
» » 

9 novembre 
17 dicembre 
7 gennaio 
15 maggio 

26 aprile 

5 agosto 

8 aprile 

20 maggio 

5 luglio 

25 » 

» » 

12 agosto 

14 » 

» » 

31 » 

26 settembre 
15 ottobre 
20 » 

24 » 


1949. S. E. Revima Monsig. Heerey Carlo, Vescovo tit. di Ba- 
lanea, Vicario Apostolico di Onitsha. 
» §. E. Reviha Monsig. Langlois Giuseppe Alfredo, Vescovo 
di Valleyfield. 
» §S. E. Revima Monsig. Gerow Riccardo O., Vescovo di 
Natchez. 
» §. E. Revina Monsig. Toolen Tommaso Giuseppe, Ve- 
scovo di Mobile. 
» §. E. Reviha Monsig. Mazzotti Arcangelo, Arcivescovo di 
Sassari. 
» §. E. Revina Monsig. De Carlo Nicola, Vescovo di Resi- 
stencia. 
1950. S. E. Reva Monsig. Bini Francesco Saverio, Vescovo 
tit. di Vallis, Vicario Apostolico di Khartum. 


Protonotari Apostolici ad instar participantium : 


1946. Monsig. Hart Pietro J., della diocesi di Trenton. 
1947. Monsig. Molloy Giovanni M., dell’arcidiocesi di Dubuque. 
» Monsig. Monaghan Tommaso F., dell’arcidiocesi di Ne- 
wark. 
1948. Monsig. Haver Luigi (Roma). 
1949. Monsig. Huegel Pietro Stefano, della diocesi di Harris- 
burg. 
Monsig. Szabo Martino, del Banato in Jugoslavia. 
Monsig. Strenski Arturo B., della diocesi di Camden. 
Monsig. Hillenmeyer Erberto Francesco, della diocesi di 


Covington. 

» Monsig. Issenmann Clarence G., dell’arcidiocesi di Cin- 
cinnati. 

» Monsig. Connor Giovanni M., della diocesi di Oklahoma 
e Tulsa. 


»  Monsig. Fletcher Daniele C., della medesima diocesi. 

»  Monsig. Janssen Antonio, dell’arcidiocesi di Regina. 

» Monsig. Fanni Antonio, della diocesi di Ales e Terralba. 
»  Monsig. Lanza Cosimo, dell’arcidiocesi di Siracusa. 

» Monsig. Lawlor Guglielmo, dell’arcidiocesi di Newark. 

» Monsig. McIntyre Arcibaldo Kenneth, della diocesi di 


Nelson. 

1 dicembre 1949. Monsig. Garkovic Matteo, dell’arcidiocesi di Zara. 
11 gennaio 1950. Monsig. Ciarappa Adelfo, della diocesi di Todi. 
» » » Monsig. Majic Andrea, della diocesi di Mostar. 


ONORIFICENZE 


Con Brevi Apostolici, il Santo Padre Pio XII, felicemente regnante, si 
é degnato di conferire: 


L’Ordine della Milizia Aurata: 


15 dicembre 1948. AS. E. il sig. Einaudi Luigi, Presidente della Repubblica 
Italiana. 


La Gran Croce dell’ Ordine Piuno: 
15 dicembre 1948. A S. E. l’on. senatore Sforza Carlo (Italia). 
» » » AS. E. il sig. Meli-Lupi di Soragna Tarasconi Antonio 
(Italia). 
16 novembre 1949. A S. A. S. zu Léwenstein-Wertheim Rosenberg principe 
Luigi (Germania). 
La Commenda con Placca dell’Ordine Piano: 


15 dicembre 1948. Al sig. Mosca Bernardo (Italia). 

» » » Al sig. Varino Alessandro (Italia). 

23 settembre 1949. Al sig. Giambelli Agostino, dell’arcidiocesi di Milano. 
10 gennaio 1950. Al sig. Cagnola Guido, della medesima arcidiocesi. 


La Placca dell’Ordine Piano: 


28 settembre 1949. Al sig. Pagliucchi comm. Pio (Roma). 


La Commenda dell’Ordine Piano: 


24 settembre 1949. Al sig. Vuoli prof. Romeo, della diocesi di Recanati-Lo- 
reto. 
7 dicembre » Al sig. Veronese avv. Vittorino (Roma). 


La Gran Croce dell’Ordine di San Gregorio Magno, classe civile : 
15 dicembre 1948. Al sig. Taliani De Marchio Francesco Maria (Italia). 
» » » Al sig. Carbone Ferdinando (Italia). 
14 settembre 1949. A 8S. E. il sig. Guzman don Lisimaco (Equatore). 
La Gran Croce dell’Ordine di San Gregorio Magno, classe militare : 
15 dicembre 1948. Al sig. Marazzani generale Mario (Italia). 


La Commenda con Placca dell’Ordine di San Gregorio Magno, classe civile: 


15 dicembre 1948. Al sig. Silj Francesco (Italia). 
20 gennaio 1949. AS. E. il sig. Kasteel Pietro (Haiti). 

La Placca dell’Ordine di San Gregorio Magno, classe civile: 
14 luglio 1947. Al sig. Parisi Costantino (Roma). 
» » » Al sig. de Jonghe comm. Edoardo (Belgio). 
30 dicembre 1949. Al sig. Moorhead comm. Ludovico, dell’arcid. di Chicago. 
La Commenda dell’Ordine di San Gregorio Magno, classe civile : 
22 gennaio 1946. Al sig. Gaviria Ernesto (Colombia). 


NECROLOGIO 


3 giugno 1949. Monsig. Moriarty Ambrogio, Vescovo di Shrewsburg. 
4 dicembre » Monsig. Kevenhoerster Giovanni Bernardo, Vescovo tit. 
di Camuliana, Vicario Apostolico delle Isole 


Bahamas. 

10 » » Monsig. Vanderhoven Giuseppe, Vescovo tit. di Sinna, 
Vicario Apostolico di Boma. 

19 » » Monsig. Leen Giacomo, Vescovo di Porto Luigi. 

31 » » Monsig. Rossino Giuseppe, Arcivescovo tit. di Tessalo- 


nica, Segretario della S. Congregazione dei Se- 
minari e delle Universita degli Studi. 
1 gennaio 1950. Monsig. Griffin Guglielmo Luigi, Vescovo di Trenton. 
5 » » Monsig. O’Dowd Giacomo Tommaso, Vescovo tit. di Cea. 
8 
» 


» » Monsig. Corona Nicola, Vescovo di Papantla. 
» » Monsig. Skr4bik Andrea, Vescovo di Neosolio. 

18 » »  Monsig. de Romanis Alfonso Camillo, Vescovo tit. di Por- 
fireone, Sacrista e Vicario di Sua Santita per 
la Citta del Vaticano. 

» » » Monsig. Scedid Elia, Arcivescovo tit. di Cirro. 

31 » »  Monsig. Gardini Francesco, Vescovo di Bertinoro. 

7 febbraio » Monsig. Murphy Guglielmo, Vescovo di Saginaw. 

9 » » Monsig. Rarkowski Francesco Giusto, Vescovo tit. di Ge- 
rocesarea. 

10 » Monsig. Szelazek Adolfo, Vescovo di Luceoria. 

14 » »  Monsig. Costes Giovanni Camillo, Vescovo di Angers. 

» » » Monsig. Pecci Anselmo Filippo, Arcivescovo tit. di Sote- 
ropoli. 

16 » » Monsig. Naughton Giacomo, Vescovo di Killala. 

19 » » Monsig. Poskitt Enrico Giovanni, Vescovo di Leeds. 

P' » »  Monsig. Cammarata Luigi, Vescovo tit. di Cesarea di 
Mauritania, Prelato nullius di Santa Lucia 
del Mela. 

“LIBRERIA. EDITRICE VATICANA. 
DEL VATICANO. 


Novita nelle PUBBLICAZIONI della 
PONTIFICIA ACADEMIA SCIENTIARUM 


ACTA. 


Continuazione Anno XIII. 


‘XN, 14 G.8. Conn - Morio monstr. ‘Ruggeri Di un 
individuo mostruoso della Morio Echinophora 
con 1, tavola pp. 197- 200 7 100 


‘COMMENTATIONES 


Continuazione Anno XIII. 


4 Antonto Tapper - LE LACERTE (Archaeolacerte e Podarcis) 
dell’ Italia peninsulare.e delle pp. 197-276 640 


R ELATI 0. NES 
INDICE E FRONTESPIZIO dei 23° fascicoli pubblicati 


Degli ACTA delle COMMENTATIONES sono disponibili le 12 an- 
_ hate fin qui uscite, dal 1936-37 al 1948-49. 


RELATIONES de auctis scientiis tempore belli A 1939-45 


SCRIPTA VARIA (4 voll.) 
~ANNUABIO (1936-37) 


catalogo) 


PUBBLICAZIONI 
BIBLIOTECA APOSTOLICA. ‘VATICANA 


Collezione. «STUDI E TESTI» 


146 Grore GRAF Geschichte der christlichen arabischen literatur 
8 Bd: Die Schriftsteller ' von der mitte des 15 bis zum Ende des 19, 
q Tahrhunderts: melchiten, maroniten - L. 4300. 


| ATLANTE DELLE CATTOLICHE 
. dipendenti dalla Sacra Congregazione “De Propaganda Fide, | 
| 1947 (40 Tabulae descriptivae,.cum duobus indicibus, ad formam |. 


albi conglutinatae ac spissiore tegumento ehartaceo contectae) 
Romae Lib.’ Ital. 2700 + In Italia Lib. Ital. 2900 - Pro ext. nationibus Lib. Ital. 3000 ($5) . 

LIBRERIA EDITRICE VATICANA 
CITTA DEL VATICANO 


8 UB PRAELO: 


PRECES ET PIA OPERA. 


in favorem omnium fidelium vel quorumdam coetuum personarum indulgentiis 
ditata.et opportune recognita 


DE DISCIPLINA SACRAMENTI MATRIMONII 
PRO ECCLESIA ORIENTALI 


Adnotationibus fontium auctae cura Pontificii. Consilii _Codici “futis Canonici. 
Orientalis redigendo - Lib. 200 ($ 0,50) 


EDITIO NOVISSIMA 


MEMORIALE RITUUM 


pro aliquibus praestantioribus sacris functionibus persolvendis . 


IN MINORIBUS ECCLESIIS 
Benedicti XIII Pont. Max. iussu editum - Benedicti Papae XV auctoritate revognitum : 


I. De Benedictione Candelarum in Festo Purificationis B. Mariae ve 
II. De Benedictione Cinerum in Capite Ieiunii Shy 
III. De Dominica Palmarum 

IV. De Feria V in Coena Domini et 

V. De Feria VI in Parasceve 

VI. De Sabbato Sancto 


EDITIO I. POST TYPICAM 


7 Volumen linteo anglico contectum, sectione foliorum rubro, Lit. 300 ($ 0 60) 
iterum editum et bodoniano more religatum, Lib. 220 ($ 0,45) 


SACRAE ROMANAE ROTAE 
DECISIONES SEU SENTENTIAE 


quae prodierunt Anno XXXIII (1941) cura eiusdem 8. Tribunalis Editae 

Editio in-8° - pp. VIII-1036 Lit, 2700 ($5) 
VOLUMINA ELAPSIS ANNIS EDITA: IV (1912) - XV (1923) - XVI (1924) - XVII (1926) - -XVHI 
(1926) - X1X (1927) - XX (1928) - XXI (1929) - (1930) - (1931) - XXIV (1932) - XXV 


(1988) - XXVI (1984) - XXVII (1985) - XXVIII (1936) XXIX XXX (1988) - XXXI (1989) 
XXXII (1940) 


CON. RITRATTO DI S.S; PIO XII E STEMMA A COLORI - LEGATURA IN TELA, Pee IN ORO 
Un vol. di pp. 1420 Lit. 1300, 

